
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 820 


2 Ιουλίου 2002 


ΑΠΟΦΑΣΕΙΣ 

Αριθ. 1276 

Έγκριση εσωτερικού κανονισμού λειτουργίας του Οργα¬ 
νισμού Δημόσιας Αντιλήψεως Ζακύνθου. 

Η ΓΕΝΙΚΗ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΙΟΝΙΩΝ ΝΗΣΙΩΝ 

Έχοντας υπόψη: 

1) Τις διατάξεις του άρθρου 1 παρ. 2 του Ν. 2503/97 
(ΦΕΚ 107 Τ.Α'), «Δ/ση, οργάνωση, στελέχωση Περιφέρει¬ 
ας κ.λ.π». 

2) Τις διατάξεις του άρθρου 23 του Π. Δ/τος 382/90 «Πε¬ 
ρί τροποποιήσεως του Οργανισμού Διοίκησης και Λει¬ 
τουργίας του ΟΔΑΖ (ΦΕΚ 151/90 τ. Β’). 

3) Το αρ. 702/10.6.98 έγγραφο του ΟΔΑΖ περί υποβο¬ 
λής Εσωτερικού Κανονισμού Λειτουργίας του Οργανι¬ 
σμού. 

4) Την αρ. 55/3.6.98 απόφαση του Δ.Σ. του ΟΔΑΖ, σχε¬ 
τικά με τη σύνταξη Εσωτερικού Κανονισμού Λειτουργίας 
του Οργανισμού. 

5) Τοαρ. 15051/4.4.2002 έγγραφο του Εθνικού Τυπογρα¬ 
φείου, με το οποίο μας επεστράφη αδημοσίευτη η αρ. 
2259/28.7.1998 απόφαση μας σχετικά με την «έγκριση εσω¬ 
τερικού κανονισμού λειτουργίας ΟΔΑΖ». 

6) Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του κρατικού προϋπο¬ 
λογισμού, αποφασίζουμε: 

Εγκρίνουμε τον Εσωτερικό Κανονισμό Λειτουργίας του 
Οργανισμού Δημόσιας Αντιλήψεως Ζακύνθου, όπως 
ακριβώς συντάχθηκε από το Διοικητικό Συμβούλιο του 
Οργανισμού, σύμφωνα με την αρ. 55/3.6.98 απόφαση 
του, ως εξής: 

ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ ΤΟΥ ΟΡΓΑ¬ 
ΝΙΣΜΟΥ ΔΗΜΟΣΙΑΣ ΑΝΤΙΛΗΨΗΣ ΖΑΚΥΝΘΟΥ 

ΚΕΦΑΛΑΙΟ Α’ 

Άρθρο Ιο 

ΑΔΕΙΑ ΛΕΙΤΟΥΡΓΙΑΣ - ΕΠΩΝΥΜΙΑ - ΕΔΡΑ - ΕΠΟΠΤΕΙΑ 

Με το αριθ. 105/1973 Ν.Δ. συστήθηκε Ν.Π.Δ.Δ. με την 
επωνυμία ΟΡΓΑΝΙΣΜΟΣ ΔΗΜΟΣΙΑΣ ΑΝΤΙΛΗΨΗΣ ΖΑ¬ 
ΚΥΝΘΟΥ με έδρα την ΖΑΚΥΝΘΟ και διέπεται από τις δια¬ 
τάξεις του αριθ. 382/90 Π.Δ." περί Οργανισμού Διοίκησης 
και Λειτουργίας όπως τροποποιήθηκε με το αριθ. 140/97 


Π.Δ. ΦΕΚ 125/19.6.97 τ.Α’. Ο Οργανισμός εποπτεύεται 
από το Υπουργείο Υγείας κ’ Πρόνοιας κ’ τις Περιφερεια¬ 
κές του υπηρεσίες ως πρός τους όρους διαβίωσης των 
περιθαλπομένων, οικοτρόφων κ’ εκπαιδευομένων Ατό¬ 
μων με Ειδικές Ανάγκες και γενικότερα την τήρηση της 
κείμενης νομοθεσίας. 

Άρθρο 2ο 
ΣΚΟΠΟΣ 

1 .Σκοπός του ΟΔΑΖ είναι:α) Η περίθαλψη και η μέριμνα 
για επαγγελματική αποκατάσταση ορφανών ή εγκατα¬ 
λειμμένων ανηλίκων, και Ατόμων με Ειδικές Ανάγκες. 

β) Η περίθαλψη ηλικιωμένων ή ανιάτως πασχόντων ατό¬ 
μων. 

γ) Η αποκατάσταση (ιατρική, κοινωνική, επαγγελματι¬ 
κή) τόσο των περιθαλπομένων στο θεραπευτήριο όσο και 
άλλων ατόμωνχρονίωςπασχόντωντου Νομού Ζακύνθου, 
με ανάπτυξη εξωτερικού προγράμματος, δ) Η προστασία 
ατόμων, που έχουν περιέλθει σε παντελή αδυναμία αντι¬ 
μετώπισης των στοιχειωδών αναγκών της ζωής και έχουν 
καταφανή ανάγκη Κοινωνικής Συνδρομής (άρθρο 2 παρ. 
1 του Ν.Δ/τος 105/73). 

Άρθρο 3ο 

ΠΑΡΕΧΟΜΕΝΗ ΠΕΡΙΘΑΛΨΗ 

Ο Οργανισμός παρέχει στα άτομα που περιθάλπει, υγι¬ 
εινή στέγη και διατροφή, κατάλληλο ρουχισμό, ιατρο¬ 
φαρμακευτική περίθαλψη, φυσικοθεραπεία και εργοθε- 
ραπεία ενώ παράλληλα φροντίζει για την εισαγωγή, όσων 
έχουν ανάγκη, σε κατάλληλο νοσηλευτικό Ίδρυμα. 

Οι αυτοεξυπηρετούμενοι ηλικιωμένοι περιθάλπονται σε 
χωριστή πτέρυγα ή όροφο. 

Επίσης με την εφαρμογή του προγράμματος επαγγελ¬ 
ματικής κατάρτισης επιδιώκεται η ψυχική τόνωση και η 
κοινωνική ένταξη των περιθαλπομένων του καιτωνεκπαι- 
δευομένων ΑΜΕΑ. 

ΚΕΦΑΛΑΙΟ Β’ 

Άρθρο 4ο 

ΥΠΗΡΕΣΙΕΣ του ΟΔΑΖ 

Τις υπηρεσίες του ΟΔΑΖ αποτελούν: 

1.0 Διευθυντής 

2. Οι Διοικητικές υπηρεσίες, που αποτελούνται από τα 
παρακάτω ειδικά τμήματα και γραφεία: 

Α. Τμήμα γραμματείας, στο οποίο υπάγονται: 
α. Το γραφείο του Γραμματέα 
β. Το γραφείο πρωτοκόλλου και διεκπεραίωσης 
γ. Το γραφείο προσωπικού 

Β. Τμήμα Ιατροκοινωνικής μέριμνας, στο οποίο υπάγε¬ 
ται: 

α. Το γραφείο των Κοινωνικών Λειτουργών 

3. Οι Οικονομικές υπηρεσίες. 

που αποτελούνται από τα παρακάτω ειδικά τμήματα και 
γραφεία: 

Α. Τμήμα Οικονομικών υπηρεσιών, στο οποίο υπάγο¬ 
νται: 

α. Το γραφείο του Προϊσταμένου των Οικονομικών υπη¬ 
ρεσιών 

β. Το γραφείο λογιστηρίου και ταμειακής διαχείρησης 
γ. Το γραφείο διαχείρισης υλικών και προμηθειών 
δ. Το γραφείο αποθήκης 

4. Οι Υγιειονομικές υπηρεσίες, που αποτελούνται από 
τα παρακάτω τμήματα και γραφεία: 

Α. Το Ιατρικό τμήμα, στο οποίο υπάγεται: 
α. Το γραφείο των ιατρών 
Β. Το Νοσηλευτικό τμήμα, στο οποίο υπάγεται: 
α. Το γραφείο της διευθύνουσας αδελφής 
β. Το γραφείο προϊσταμένων αδελφών 
γ. Το γραφείο νοσοκόμων (γυναικών-ανδρών) 

Γ. Τις υπηρεσίες (τμήματα) Φυσιοθεραπευτικής Αγω¬ 
γής, στις οποίες υπάγονται: 
α. Το τμήμα (γραφείο) φυσικοθεραπείας 
β. Το τμήμα (γραφείο) εργασιοθεραπείας 
γ. Το τμήμα (γραφείο) διαιτολόγου 

5. Υπηρεσίες Καταστήματος Προστασίας Παιδικής Ηλι¬ 
κίας που αποτελούνται από τα παρακάτω τμήματα και 
γραφεία 

1. Το Γ ραφείο Παιδαγωγού 

2. Το Γ ραφείο Επιμελητριών 

6. Υπηρεσίες Επαγγελματικής Εκπαίδευσης Ατόμων με 
Ειδικές Ανάγκες που αποτελούνται από τα παρακάτω 
τμήματα κ’ γραφεία. 

1. Το Γ ραφείο Ψυχολόγου 

2. Το Γ ραφείο Κοιν. Λειτουργού 

3. Το Γραφείο Εκπαιδευτών. 

7. Λοιπές υπηρεσίες, που αποτελούνται από τις παρα¬ 
κάτω υπηρεσίες, ειδικά τμήματα και γραφεία: 

Α. Τεχνικές υπηρεσίες, που περιλαμβάνουν: 
α. Το τμήμα συντήρησης μηχανολογικού εξοπλισμού 
β. Το τμήμα συντήρησης ηλεκτρολογικού εξοπλισμού 
γ. Το υδραυλικό τμήμα 

δ. Το τμήμα συντήρησης κτιριακών εγκαταστάσεων 
ε. Το τμήμα συντήρησης κήπων και πρασίνου 
Β. Βοηθητικές υπηρεσίες, που περιλαμβάνουν: 

1. Τις υπηρεσίες καθαριότητας, με τα παρακάτω τμή¬ 
ματα: 

α. Το τμήμα πλυντηρίων - σιδηρωτριών 
β. Το τμήμα ραφείου 
γ. Το τμήμα ιματιοφυλάκων 

δ. Το τμήμα καθαριότητας εσωτερικών και εξωτερικών 
χώρων 

2. Το μαγειρείο, μετά παρακάτω τμήματα: 
α. Το τμήμα μαγειρείου 

β. Το τμήμα τραπεζαρίας 
Γ. Ειδικές υπηρεσίες, που περιλαμβάνουν: 
α. Τις υπηρεσίες φύλαξης, με γραφείο θυρωρών και νυ¬ 
κτοφυλάκων. 


β. Το τηλεφωνικό Κέντρο 

γ. Το γραφείο Κίνησης 

ΚΕΦΑΛΑΙΟ Γ’ 

Άρθρο 5ο 

ΚΑΘΗΚΟΝΤΑ, ΑΡΜΟΔΙΟΤΗΤΕΣ ΓΕΝΙΚΑ 

Εκτός από τα γενικά και ειδικά καθήκοντα και υποχρεώ¬ 
σεις των υπαλλήλων του Οργανισμού που καθορίζονται 
στον Κώδικα των Δημοσίων υπαλλήλων όπως τροποποιή¬ 
θηκε και ισχύει μέχρι σήμερα και που η ισχύς του επεκτά¬ 
θηκε και στους υπαλλήλους ΝΠΔΔ και ανεξάρτητα από 
την εργασιακή σχέση που συνδέεται ο υπάλληλος με τον 
Οργανισμό, για τους υπαλλήλους του Οργανισμού ισχύ¬ 
ουν ειδικότερα και οι παρακάτω με λεπτομέρειες αναφε- 
ρόμενες αρμοδιότητες και καθήκοντα που διαγράφουν 
τα όρια ενέργειας κάθε οργάνου με σκοπό να αποφεύγε¬ 
ται η σύγκρουση αρμοδιοτήτων και καθηκόντων και η δη¬ 
μιουργία σύγχυσης στην λειτουργία του Οργανισμού. 

ΚΕΦΑΛΑΙΟ Δ’ 

Άρθρο 6ο 

ΚΑΘΗΚΟΝΤΑ ΔΙΕΥΘΥΝΤΟΥ 

1. Ο Διευθυντής προϊσταται όλων των υπηρεσιών του 
Οργανισμού, συντονίζει τις λειτουργίες του σύμφωνα με 
τους σκοπούς και τις επιδιώξεις του Οργανισμού κατευ¬ 
θύνει και ελέγχει όλο το προσωπικό για την καλή εκπλή¬ 
ρωση των καθηκόντωντου. 

2. Είναι υπεύθυνος για την τήρηση και εκτέλεση των 
αποφάσεων του Δ.Σ. και των εντολών και εγκυκλίων των 
Προϊσταμένων Υπηρεσιών του Οργανισμού. 

3. Επιμελείται των συμφερόντων του Οργανισμού και 
διαφυλάσσει την περιουσία αυτού, λαμβάνοντας κάθε 
αναγκαίο για το σκοπό αυτό μέτρο. 

4. Εισηγείται στο Δ.Σ. κάθε θέμα που αφορά την εύρ- 
ρυθμη λειτουργία του Οργανισμού και την ανύψωση του 
επιπέδου διαβίωσης των περιθαλπομένων, εκπαιδευομέ- 
νων και οικοτρόφωντου Καταστήματος Προστασίας Παι¬ 
δικής Ηλικίας. 

Στις συνεδριάσεις του Δ.Σ. παίρνει μέρος χωρίς δικαίω¬ 
μα ψήφου σαν εισηγητής θεμάτων. 

5. Καθορίζει το πρόγραμμα εργασίας διαφόρων υπηρε¬ 
σιών του Οργανισμού σύμφωνα με αυτά που ορίζονται 
από το Νόμο και τις αποφάσεις του Δ.Σ. και το πρόγραμ¬ 
μα αυτό ανακοινώνεται στο προσωπικό, αφού παράλληλα 
το κοινοποιεί και ενημερώνει και την διοίκηση του συνδι¬ 
καλιστικού φορέα των εργαζομένων. 

Σε περίπτωση κάλυψης άμμεσης υπηρεσιακής ανάγκης 
που δημιουργήθηκε από τη λειτουργία του Οργανισμού 
και δεν μπόρεσε να προβλεφθεί πρωτύτερα δικαιούται να 
τροποποιείτο πρόγραμμα που καταρτίσθηκε και ανακοι¬ 
νώθηκε. 

6. Για όλα τα θέματα που αφορούν τους εργαζομένους 
ο Διευθυντής αποφασίζει με τη σύμφωνη γνώμη του Δ.Σ. 
του Σωματείου τους. 

Για το σκοπό αυτό συναντιέται με το Δ.Σ. του Σωματεί¬ 
ου μια φορά τον μήνα εκτός χρόνου εργασίας, σε περί¬ 
πτωση διαφωνίας απόψεων σε συγκεκριμένο θέμα επι¬ 
λαμβάνεται το Δ.Σ. του Οργανισμού. 

Σε περίπτωση αδυναμίας σύγκλησης του Δ.Σ. του Ορ¬ 
γανισμού του θέματος επιλαμβάνεται ο Πρόεδρος του 
Δ.Σ. 

7. Μετά από έγκριση του Δ.Σ. συγκροτεί επιτροπές πα¬ 
ραλαβής, παράδοσης, αχρήστευσης και μετασχηματι¬ 
σμού των παντός είδους υλικών του Οργανισμού. 

8. Λαμβάνει γνώση όλης της εισερχόμενης αλληλογρα¬ 
φίας την οποία μονογράφει, χαρακτηρίζει για την καθ’ 
ύλην αρμοδιότητα. 

9. Υπογράφει όλη την υπηρεσιακή αλληλογραφία, 
εκτός από αυτή που είναι αρμοδιότητας του Προέδρου 
του Δ.Σ. 

10. Μπορεί να εξουσιοδοτηθεί από το Δ.Σ. για ορισμέ¬ 
νες ειδικές πράξεις, αποφάσεις, ενέργειες. 

11. Τηρεί φύλλο ποιότητας και τους ατομικούς φακέλ- 
λους των υπαλλήλων όπως ο νόμος καθώς και το εμπι- 
στευτικό πρωτόκολλο και φέρνει για συζήτηση χωρίς κα¬ 
θυστέρηση στο Συμβούλιο θέματα που αναφέρονται στην 
υπαλληλική κατάσταση του προσωπικού του Οργανι¬ 
σμού. 

12. Ασκεί πειθαρχική δικαιοδοσία σε όλους τους υπη- 
ρετούντες στον Οργανισμό υπαλλήλους, σύμφωνα με την 
κείμενη νομοθεσία. 

13. Εισηγείται στο Δ.Σ. την κίνηση της πειθαρχικής αγω¬ 
γής σε βάρος υπαλλήλων για παραπτώματα που επιφέ¬ 
ρουν κατά την εκτίμηση του, ποινές ανώτερες της δικαιο¬ 
δοσίας του. 

14. Εισηγείται στο Δ.Σ. τον καταλογισμό σύμφωνα με το 
Νόμο, σε βάρος οποιουδήποτε από το προσωπικό της 
αξίας απωλεσθέντων ή καταστραφέντων υλικών από 
υπαιτιότητάτου. 

15. Υπογράφει και χορηγεί με έγκριση του Δ.Σ. τις κα¬ 
νονικές άδειες του προσωπικού του Οργανισμού σύμφω¬ 
να με την κείμενη νομοθεσία και με γνώμονα την ικανο¬ 
ποίηση της επιθυμίας των εργαζομένων και την εύρυθμη 
λειτουργία του Οργανισμού. 

Υπογράφει άδειες εξόδου στο προσωπικό για υπηρε¬ 
σιακούς και προσωπικούς λόγους. Αποφασίζει για την χο¬ 
ρήγηση αδειών στο προσωπικό του Οργανισμού, για τις 
οποιεσδήποτε εξαιρετικές περιπτώσεις και σοβαρά προ¬ 
βλήματα. 

16. Φέρνει για έγκριση στο Δ.Σ. κάθε πρόταση των προϊ- 
σταμένωντμημάτωνπου κρίνει ότι προάγει τους σκοπούς 
του Οργανισμού και βοηθάει στην καλύτερη και ανεμπό¬ 
διστη λειτουργία του. 

17. Ασκεί έλεγχο σε όλες τις υπηρεσίες του Οργανι¬ 
σμού και είναι υπεύθυνος για την άριστη απόδοσή τους. 

18. Τον Διευθυντή όταν απουσιάζει ή κωλύεται στην 
άσκηση των καθηκόντων του τον αναπληρεί ο Προϊστά¬ 
μενος Τ μήματος Διοίκησης. 

19.0 Διευθυντής εκτός από αρμοδιότητες που αναφέ- 
ρονται ειδικά παραπάνω, έχει και κάθε άλλη αρμοδιότητα 
που του δίνει το Δ.Σ. με απόφασή του ή που υποχρεώνε¬ 
ται να παίρνει από την ιδιότητά του τα κατάλληλα μέτρα 
για τη σωστή και ομαλή λειτουργία του Οργανισμού και 
την επιτυχία των επιδιωκωμένων σκοπών. 

Άρθρο 7ο 

ΔΙΟΙΚΗΤΙΚΕΣ ΥΠΗΡΕΣΙΕΣ 

I. Τμήμα Γ ραμματείας- Αρμοδιότητες. 

Οι αρμοδιότητες των επί μέρους γραφείων του Τμήμα¬ 
τος Γ ραμματείας είναι οι παρακάτω: 

Α. Γ ραφείο Γ ραμματέα 

1. Ο Γραμματέας προϊσταται του τμήματος γραμματεί¬ 
ας και των βοηθητικών και ειδικών υπηρεσιών και τμημά¬ 


των του Οργανισμού όταν αυτές οι υπηρεσίες με απόφα¬ 
ση του Δ.Σ. τοποθετούνται στη ζώνη ευθύνης του. 

2. Κάθε θέμα που αναφέρεται σε αυτές τις υπηρεσίες, 
θα αναφέρεται στο Γ ραμματέα που θα φροντίζει να δίνει 
τις κατάλληλες λύσεις. 

Για θέματα ανώτερα της δικαιοδοσίας του και των αρ¬ 
μοδιοτήτων του εισηγείται τη λύση τους προς τον Διευ¬ 
θυντή. 

3. Είναι υπεύθυνος για την εύρρυθμη λειτουργία, τη συ¬ 
ντήρηση, τον ευπρεπισμό και την ευταξία του Οργανι¬ 
σμού. 

Β. Γραφείο Πρωτοκόλλου και Διεκπεραίωσης 

Οι αρμοδιότητες του Γ ραφείου είναι: 

1. Η πρωτοκόλληση και δακτυλογράφηση και διεκπε¬ 
ραίωση όλης της υπηρεσιακής αλληλογραφίας του Ορ¬ 
γανισμού. 

2. Καταρτίζει τα θέματα της ημερήσιας διάταξης, των 
συνεδριάσεων και μεριμνά για την σύγκληση των μελών 
του Δ.Σ. 

3. Τηρεί τα πρακτικά των συνεδριάσεωντουΔ.Σ. και κοι¬ 
νοποιεί αποσπάσματα ή αντίγραφα των αποφάσεων σε 
κάθε συγκεκριμένη περίπτωση. 

4. Τηρείτο αρχείο του Οργανισμού καθώς και το αρχείο 
Νόμων και Διαταγμάτων που αφορούν τον Οργανισμό. 

5. Τηρεί τη σφραγίδα του οργανισμού. 

6. Τηρεί το βιβλίο ημερησίων εντολών που εκδίδονται 
από τον Πρόεδρο του Δ.Σ. και τον Διευθυντή. 

7. Εκδίδει και θεωρεί τα πόσης φύσεως αντίγραφα και 
τηρεί φάκελλο σχεδίων. 

8. Εκδίδει τα απαραίτητα πιστοποιητικά περίθαλψης και 
τα λοιπά πόσης φύσης πιστοποιητικά και βεβαιώσεις. 

9. Διεκπεραιώνει κάθε εξωτερική υπηρεσία χρησιμοποι¬ 
ώντας τον κλητήρα του Οργανισμού, μετά από σύμφωνη 
γνώμη της Διεύθυνσης. 

Γ. Γ ραφείο Προσωπικού. 

1. Το γραφείο αυτό είναι αρμόδιο για κάθε θέμα σχετικό 
με την υπηρεσιακή κατάσταση του πόσης φύσης προσω¬ 
πικού του Οργανισμού από την είσοδό του στην υπηρεσία 
μέχρι την για οποιονδήποτε λόγο έξοδό του. 

2. Τηρείτο γενικό μητρώο του προσωπικού του Οργανι¬ 
σμού που καταχωρίζονται όλες οι προσωπικές και υπηρε¬ 
σιακές μεταβολές των υπαλλήλων από την πρόσληψή 
τους στην υπηρεσία μέχρι την αποχώρησή τους. 

3. Τηρεί τα δελτία προσέλευσης και αποχώρησης του 
προσωπικού και αναφέρει κάθε μέρα στον Διευθυντή αυ¬ 
τούς που απουσιάζουν ή καθυστέρησαν. 

4. Τηρεί και συντάσσει το ημερήσιο δελτίο δύναμης 
προσωπικού. 

5. Έχει την ευθύνη τήρησης του ωραρίου εργασίας. 

6. Τηρεί τα φύλλα αδείας του πόσης φύσης προσωπι¬ 
κού. 

7. Τηρείτα ασφαλιστικά βιβλιάρια ΙΚΑ κ.λ.π. των υπαγο- 
μένων σε αυτό υπαλλήλωντου Οργανισμού. 

8. Συντάσσει τα προγράμματα εργασίας του προσωπι¬ 
κού, εκτός του νοσηλευτικού, και την εβδομαδιαία ανά¬ 
παυση αυτών, και τα ανακοινώνει κατόπιν έγκρισης της 
Διεύθυνσης. 

9. Ενεργεί στα πλαίσια του Νόμου τα απαραίτητα για τις 
μεταβολές στην υπηρεσιακή κατάσταση των υπαλλήλων, 
όπως διορισμούς, προαγωγές, απολύσεις, εντάξεις, με¬ 
τατάξεις, χορηγήσεις επιδομάτων, εκδόσεις βεβαιώσεων 
και πιστοποιητικών είτε προς τις προϊσταμένες αρχές για 

έγκριση, είτε προς άλλες υπηρεσίες ή τμήματα του Ορ¬ 
γανισμού. 

II. Τμήμα Ιατροκοινωνικής μέριμνας 

Α. Γραφείο Κοινωνικού Λειτουργού. 

1. Το έργο του Κοινωνικού Λειτουργού σε Οργανισμούς 
κοινωνικής προστασίας υπερηλίκων και χρονίως πασχό- 
ντων συνίσταται στην παροχή κοινωνικών υπηρεσιών που 
αποσκοπούν: 

α. Στην πρόληψη ή αντιμετώπιση κοινωνικοοικονομικών 
ή συναισθηματικών προβλημάτων των περιθαλπομένων, 
οικοτρόφων και εκπαιδευομένων, που προκαλούνται είτε 
λόγω γήρατος, είτε είναι συνέπειες της χρονιάς νόσου, εί¬ 
τε από προσωπικές ή οικογενειακές αιτίες, ή από την πα¬ 
ραμονή τους στον Οργανισμό. 

β. Υποχρεώνεται να μεριμνά για την ικανοποίηση των 
συναισθηματικών και κοινωνικών αναγκών των περιθαλ- 
πομένων καθώς επίσης και σε συνεργασία με διάφορους 
φορείς να μεριμνά για την διοργάνωση εκδηλώσεων για 
την άνοδο του πολιτιστικού επιπέδου των περιθαλπομέ- 
νων και την ψυχαγωγία τους. 

2. Για την επίτευξη των παραπάνω ο Κοινωνικός λει¬ 
τουργός ενεργεί: 

α. Γ ια την επισήμανση των κοινωνικών προβλημάτων 
των περιθαλπομένων στον Οργανισμό, τον προσδιορισμό 
της έκτασής τους, τα αίτια που τα προκαλούν και τις επι¬ 
πτώσεις που έχουν. 

β.Για την ευαισθητοποίηση των οικείων των περιθαλπο- 
μένων, για τις επιπτώσεις (ψυχολογικές, κοινωνικές) που 
προκαλούνται λόγω γήρατος ή της χρόνιας νόσου στην 
προσωπικότητα και συμπεριφορά των περιθαλπομένων, 
με σκοπό την εξασφάλιση θετικής στάσης τους. 

γ. Γ ια την προσπάθεια πρόσληψης, ή αντιμετώπισης κα¬ 
ταστάσεων ή προβλημάτων που δημιουργούνται, ιδιαίτε¬ 
ρα κατά το στάδιο προσαρμογής των περιθαλπομένων 
στον Οργανισμό και συμβάλλει για την επιτυχή προσαρ¬ 
μογή τους στις συνθήκες ζωής του Οργανισμού. 

δ. Γ ια την διατήρηση επικοινωνίας και ανάπτυξη επικο- 
δομητικών σχέσεων τόσον μεταξύ των περιθαλπομένων, 
όσο και του καθένα με τους οικείους του. 

ε. Γ ια την δημιουργία και ανάπτυξη προγραμμάτων ή 
δραστηριοτήτων που αποβλέπουν στην ικανοποίηση κοι¬ 
νωνικών, πολιτιστικών και ψυχαγωγικών αναγκών των πε- 
ριθαλπομένων. 

στ. Γ ια την ενθάρρυνση και δραστηριοποίηση του υπε¬ 
ρήλικα ή χρονίως πάσχοντα, για την αξιοποίηση, τόσο των 
παρεχομένων εντός ή εκτός του Οργανισμού μέσων και 
υπηρεσιών όσο και για την ανάπτυξη των δικών του ικα¬ 
νοτήτων. 

ζ. Γ ια την ανάπτυξη και αξιοποίηση της εθελοντικής 
προσφοράς υπηρεσιών που διατίθενται στην κοινότητα ή 
που είναι δυνατόν να διατεθούν για τους περιθαλπομέ- 
νους. 

3. Κατά την άσκηση του έργου και για την αποτελεσμα¬ 
τικότερη προώθησή του ο Κοινωνικός Λειτουργός 

α. Πραγματοποιεί συνεντεύξεις ή επικοινωνεί με τους 
περιθαλπομένους ή τους οικείους τους στον Οργανισμό, 
στην κατοικία των οικείων ή αλλού βάσει προγραμματι¬ 
σμού και σε χρόνο που καθορίζεται κατά το δυνατό με την 
συνεργασία των ενδιαφερομένων. 

β. Επιδιώκει επικοινωνία, αμοιβαία ενημέρωση και συ¬ 
νεργασία με αρμόδιους παράγοντες Αρχών, Φορέων, 
Υπηρεσιών, Οργανισμών, Θεραπευτηρίων κ.ά. που μπο¬ 
ρούν να βοηθήσουν στη ρύθμιση θεμάτων ή στην αντιμε¬ 


τώπιση προβλημάτων των εξυπηρετουμένων στον Οργα¬ 
νισμό. 

γ. Συνεργάζεται με το προσωπικό του Οργανισμού και 
μετέχει σε συγκαλούμενα συμβούλια για την από κοινού 
εξέταση ή αντιμετώπιση ατομικής ή γενικής φύσης θεμά¬ 
των που απασχολούν τους εξυπηρετουμένους. 

δ. Προγραμματίζει τιςδραστηριότητές του, ώστε να εξα¬ 
σφαλίζεται η έγκαιρη προώθηση των θεμάτων και φροντί¬ 
ζει για την τήρηση προγραμματισθέντων ενεργειών. 

ε. Φροντίζει για την ακριβή και μεθοδική τήρηση και 
έγκαιρη ενημέρωση του γραφειακού συστήματος που τη¬ 
ρείται στην Κοινωνική υπηρεσία του Οργανισμού (μη¬ 
τρώο, ατομικοί φάκελλοι, ευρετήριο). 

στ. Τηρεί τακτικά συστηματικά τα στατιστικά στοιχεία 
που προκύπτουν κατά την άσκηση του έργου του και αξιο¬ 
λογεί τα συμπεράσματα που προκύπτουν από την επε¬ 
ξεργασία των στατιστικών στοιχείων. 

ζ. Συντάσσει αξιολογικές εκθέσεις για τις περιπτώσεις 
εκείνες που η πρότασή του αποτελεί μεταξύ άλλων, προ¬ 
ϋπόθεση για την εφαρμογή του νομικού προγράμματος ή 
κρίνεται απαραίτητη για την λήψη κάποιου μέτρου. 

η. Συντάσσει τον απολογισμό του έργου του στον οποίο 
παρατίθενται τα αναγκαία στατιστικά στοιχεία, αξιολο¬ 
γούνται τα αποτελέσματα, επισημαίνονται αδυναμίες ή 
μη καλυπτόμενες ανάγκες και προτείνονται ληπτέα μέ¬ 
τρα. 

Β. Αρμοδιότητες του γραφείου του Κοινωνικού Λει¬ 
τουργού. 

1. Η παρακολούθηση της κίνησης των κρεβατιών του 
Οργανισμού. 

2. Η κατά την είσοδο και έξοδο των περιθαλπομένων 
ενέργεια των σχετικών διατυπώσεων και η τήρηση των βι¬ 
βλίων εισερχομένων - εξερχομένων και αποβιούντων πε- 
ριθαλπομένων καθώς και η μέριμνα για την σύνταξη των 
πιστοποιητικών αποβίωσης. 

3. Η σύνταξη του ημερήσιου δελτίου της δύναμης των 
περιθαλπομένων και τα αφορώντα σε αυτούς στατιστικά 
στοιχεία. 

4. Η τοποθέτηση των εισερχομένων περιθαλπομένων 
σε διάφορα τμήματα και η μετακίνηση αυτών από τμήμα 
σε τμήμα, ύστερα από πρόταση του αρμόδιου γιατρού και 
εντολή του Διευθυντή. 

5. Η τήρηση των ατομικών φακέλων των περιθλπομέ- 
νων, καθώς και η τήρηση του αρχείου των φακέλων των 
περιθαλπομένων που βγήκαν από τον Οργανισμό ή απε- 
βίωσαν. 

6. Η τήρηση βιβλίου παραπόνων περιθαλπομένων. 

7. Μεριμνά για την μεταφορά των προοριζομένων για ει¬ 
σαγωγή ή εξαγωγή ή μετακίνηση σε άλλο Οργανισμό ή 
κάπου αλλού, περιθαλπομένων. 

8. Επιμελείται της αλληλογραφίας των περιθαλπομέ- 
νων εκείνων, που από φυσική ή άλλη αιτία αδυνατούν μό¬ 
νοι τους να αλληλογραφίσουν. 

9. Μεριμνά για την ταφή των αποβιούντων και φροντίζει 
για την απόδοση στους δικαιούχους των καταλοιπομένων 
από το θανόντα χρημάτων ή άλλων προσωπικών αντικει¬ 
μένων που έφερε μαζί του όταν περιθάλπετο στον Οργα¬ 
νισμό. Τα αζήτητατα καταθέτει στο Ταμείο Παρακαταθη¬ 
κών και Δανείων. 

10. Καταρτίζει και πραγματοποιεί ύστερα από συνενόη- 
ση με τον Διευθυντή και γιατρό και το νοσηλευτικό προ¬ 
σωπικό, τα προγράμματα θρησκευτικού ψυχαγωγικού 
και φυσιοθεραπευτικού χαρακτήρα. 

11. Η διεξαγωγή κάθε φύσης λογιστικών και οικονομι¬ 
κών ζημάτων του γραφείου αυτού υπάγεται στον έλεγχο 
του λογιστηρίου. 

12. Παραλαμβάνει για φύλαξη τα χρήματα των τροφί¬ 
μων και για τον σκοπό αυτό τηρεί ιδιαίτερο βιβλίο στο 
οποίο καταχωρεί όλες τις μεταβολές από τις καταθέσεις 
των περιθαλπομένων σε ιδιαίτερη μερίδα. 

13. Τηρεί βιβλίο αυτών που πεθαίνουν. 

Στο βιβλίο αναγράφει τους τροφίμους που πέθαναν 
στον Οργανισμό καθώς και την αιτία του θανάτου και εφο¬ 
διάζει αυτούς που θα επιμεληθούν για την ταφή με τα 
απαραίτητα δικαιολογητικά. 

Σε περίπτωση βαρειάς ασθένειας των τροφίμων ειδο¬ 
ποιεί τους ενδιαφερομένους συγγενείς ή οικείους για την 
κατάστασή των, το ίδιο κάνει και σε περίπτωση θανάτου. 

Άρθρο 8ο 

ΟΙΚΟΝΟΜΙΚΕΣ ΥΠΗΡΕΣΙΕΣ 

Τμήμα Οικονομικών-Αρμοδιότητες 

Οι αρμοδιότητες των επί μέρους γραφείων του τμήμα¬ 
τος Οικονομικών Υπηρεσιών είναι οι παρακάτω: 

Α. Γραφείο Προϊσταμένου Οικονομικών Υπηρεσιών. 

1. Ο Προϊστάμενος οικονομικών υπηρεσιών προΐσταται 
όλωντων υπηρεσιώντου λογιστηρίου, τηςταμειακής δια¬ 
χείρισης, της διαχείρισης υλικών και προμηθειών και της 
αποθήκης και ελέγχει την άσκηση της διαχείρισης σύμ¬ 
φωνα μετις διατάξειςτου δημόσιου λογιστικού, δίνοντας 
οδηγίες σχετικά με τον τρόπο που θα διεξάγεται η υπη¬ 
ρεσία. 

2. Καταρτίζει τον προϋπολογισμό και μεριμνά για την 
σύντομη και ομαλή εκτέλεσή του κατ’ άρθρο και κεφάλαιό 
του. 

3. Εισηγείται στο Δ.Σ. μέσω του Διευθυντού τυχόν τρο¬ 
ποποίηση του προϋπολογισμού και μεταφορά κονδυλίων 
από κεφάλαιο σε κεφάλαιο. 

4. Συντάσσει τον ισολογισμό και απολογισμό της χρή¬ 
σης που έγινε με βάση τα στοιχεία που του δίνουν οι επί 
μέρους αρμόδιες υπηρεσίες. 

5. Συλλέγει και παραδίδει στις προϊστάμενες αρχές τα 
απαραίτητα στοιχεία για την έγκριση των συμπληρωματι¬ 
κών πιστώσεων. 

6. Παρακολουθεί και ελέγχει τα ισοζύγια λογαριασμών 
που συντάσσονται κάθε μήνα. 

7. Μεριμνά για την έγκριση προμήθεια των υλικών που 
χρειάζονται σύμφωνα μετις υποδείξειςτωντμημάτων και 
προγραμματίζει με γνώμονα την αναγκαιότητα κάθε υλι¬ 
κού, το χρόνο αγοράς κ.λ.π. 

8. Μεριμνά για την έγκαιρη είσπραξη κάθε εσόδου και 
την εμπρόθεσμη καταβολή κάθε οφειλής του Οργανι¬ 
σμού και ιδιαίτερα για την έγκαιρη απόδοση των κρατή¬ 
σεων υπέρ τρίτων. 

9. Παρακολουθεί τις μεταβολές που επέρχεται στα πε¬ 
ριουσιακά στοιχεία καιτις σημειώνει στο φάκελο κάθε πε¬ 
ριουσιακού στοιχείου. 

10. Εισηγείται στο Δ.Σ. μέσω του Διευθυντού τα μέτρα 
που πρέπει να πάρει ο Οργανισμός για την καλύτερη λει¬ 
τουργία και ταμειακή κίνηση του Οργανισμού. 

11. Εποπτεύει για την πιστή εφαρμογή των υπογραφο- 
μένων συμβάσεων προμηθειών ή εκτέλεσης έργου και ει- 
σηγείται στο Δ.Σ. μέσω του Διευθυντού κάθε προσφορά 
και μέτρο για την καλύτερη λειτουργία και εκτέλεση των 
συμβάσεων. 


12. Εποπτεύει την κανονική παραλαβή, διαφύλαξη, συ¬ 
ντήρηση, διάθεση και χρήση ή ανάλωση των υλικών του 
Οργανισμού από τους ανάλογους υπόλογους. 

Β. Γ ραφείο Λογιστηρίου και ταμειακής διαχείρισης. 

Το γραφείο αυτό είναι αρμόδιο: 

1. Γιατις κάθε φύσης εισπράξεις και πληρωμές του Ορ¬ 
γανισμού. 

2. Έχει τη φροντίδα της δια μέσου των τραπεζών ή του 
Ταχυδρομικού Ταμιευτηρίου ή άλλου φορέα, διαχείρισης 
χρημάτων χρεογράφων και αξιών του Οργανισμού. 

3. Εκδίδει τα αναγκαία Γραμμάτια είσπραξης, εντάλμα¬ 
τα πληρωμής, συμψηφιστικά σημειώματα κ.λ.π. έγγραφα 
που ανάγονται στη διαχείριση χρηματικού. 

4. Τηρεί τα υπάτων κειμένων διατάξεων προβλεπόμενα 
βιβλία και παραστατικά στοιχεία της ταμειακής διαχείρι¬ 
σης. 

5. Καταρτίζει σχέδια προϋπολογισμών, ισολογισμών και 
απολογισμών της διαχείρισης χρηματικού. 

6. Υποβάλλει στην αρμόδια υπηρεσία, για τελική έγκρι¬ 
ση τον ετήσιο απολογισμό της διαχείρισης χρηματικού. 

7. Μεριμνά για τον προληπτικό έλεγχο των δαπανών, 
εφ’ όσον αυτό προβλέπεται από τις διατάξεις των Νόμων. 

8. Τηρεί αλληλογραφία με τις Τράπεζες για θέματα σχε¬ 
τικά με την τήρηση της χρηματικής διαχείρισης. 

9. Επιμελείται για την έγκαιρη κάθε ταμειακού εσόδου 
του Οργανισμού και σε περίπτωση καθυστέρησης (ενη¬ 
μερώνει τον αρμόδιο Προϊστάμενο) και εισηγείται τα μέ¬ 
τρα που πρέπει να πάρει ο Οργανισμός. 

10. Καταρτίζει τις μισθοδοτικές καταστάσεις και μερι¬ 
μνά για την για την έγκαιρη καταβολή των αποδοχών του 
προσωπικού του Οργανισμού. 

11. Μεριμνά για την έγκαιρη και εμπρόθεσμη ασφαλι¬ 
στική τακτοποίηση του προσωπικού. 

12. Αποδίδει εμπρόθεσμα τις υπέρ τρίτων γενόμενες 
κρατήσεις επί των δαπανώντου Οργανισμού. 

13. Τηρεί τα απαραίτητα βιβλία που αφορούν την κάθε 
είδους ακίνητη περιουσία του Οργανισμού. 

14. Τηρεί το Αρχείο των εγγράφων, εγκυκλίων, νόμων 
και διαταγμάτων που αφορούντα οικονομικά εν γένει του 
Οργανισμού. 

Γ. Γ ραφείο διαχείρισης υλικών και προμηθειών. 

Οι αρμοδιότητες του γραφείου αυτού είναι: 

1. Καταρτίζει κάθε χρόνο πρόγραμμα αναλωσίμων και 
μη υλικών που απαιτούνται για τις ανάγκες και την εύρυθ¬ 
μη λειτουργία του Οργανισμού, με βάση τις αιτήσεις κά¬ 
θε υπηρεσίας και μετά από έλεγχο της σκοπιμότητας και 
αναγκαιότητας των ειδών που ζητά κάθε υπηρεσία ή τμή¬ 
μα και μέσα στα όρια που προβλέφθηκαν σε κάθε κεφά¬ 
λαιο και άρθρο του προϋπολογισμού. 

2. Συντάσσει τους όρους συγγραφής υποχρεώσεων για 
τη διενέργεια τακτικών ή πρόχειρων διαγωνισμών για την 
προμήθεια όλων των υλικών. 

3. Ενεργεί μειοδοτικούς διαγωνισμούς για την ανάδειξη 
χορηγητών και προμηθευτών εφοδίων και κάθε είδους 
υλικού. 

4. Μεριμνά για την έκδοση και επίδοση παραγγελιών 
του Οργανισμού για προμήθειες κάθε φύσης. 

5. Μεριμνά για την εκποίηση, αχρήστευση, συντήρηση, 
μετατροπή του κάθε είδους του Οργανισμού. 

6. Ελέγχει τους ειδικούς υπολόγους των αποθηκών και¬ 
νούργιου, χρήσιμου και αχρήστου υλικού. 

7. Ενεργεί τακτικές και έκτακτες απογραφές του κάθε 

είδους υλικού προκειμένου να διαπιστωθεί ή ύπαρξη στον 
Οργανισμό των υλικών. 

8. Τηρείτο απαραίτητα βιβλία, δελτία, καρτέλες και κά¬ 
θε άλλο παραστατικό αποδεικτικό της διαχείρισης υλι¬ 
κού. 

9. Τηρεί αρχεία διαχείρισης υλικού. 

Δ. Γραφείο Αποθήκης. 

Οι αρμοδιότητες του είναι: 

1. Έχει την ευθύνη συντήρησης, διαφύλαξης και αξιο¬ 
ποίησης των εφοδίων και κάθε είδους υλικού μέχρι την με 
οποιονδήποτε τρόπο χρήση αυτών. 

2. Είναι υπεύθυνο για την ποιοτική και ποσοτική παρα¬ 
λαβή του κάθε είδους υλικού. 

3. Είναι υπεύθυνο να διαθέτει στις διάφορες υπηρεσίες 
με αντίστοιχο δελτίο εξαγωγής εγκεκριμένο από τον 
προϊστάμενο των οικονομικών υπηρεσιών, τα είδη που 
του ζητούν. 

4. Είναι υπεύθυνο να εκδίδει τις εντολές επιστροφής ει¬ 
δών από υπολόγους στην αποθήκη και στη συνέχεια να 
ενεργεί τις σχετικές χρεωπιστικές πράξεις. 

5. Τηρεί τα απαραίτητα βιβλία εφοδίων, αναλωσίμου και 
μη υλικού, φαρμακευτικού και υγειονομικού υλικού, τα 
δελτία εισαγωγής-εξαγωγής, πρωτόκολλα καταστρο¬ 
φής, καρτέλες αποθήκης, όπως και κάθε άλλο παραστα¬ 
τικό αποδεικτικό της διαχείρισης υλικού. 

6. Τηρείτο βιβλία απογραφής υλικού, τα αναγκαία βοη¬ 
θητικά βιβλία καθώς και τα αποδεικτικά στοιχεία εισαγω¬ 
γής και διάθεσης υλικού. 

Άρθρο 9ο 

ΥΓΕΙΟΝΟΜΙΚΕΣ ΥΠΗΡΕΣΙΕΣ 

Α. Ιατρικό τμήμα 

α. Γ ραφείο Ιατρού-καθήκοντα. 

1. Εάν σε ένα Ίδρυμα είναι περισσότεροι από έναν ιατρό 
αυτός έχει την ειδικότητα της γενικής ιατρικής ή παθολο¬ 
γίας, είναι ο επιστημονικός Διευθυντής ο οποίος προΐστα- 
ταιτης ιατρικής υπηρεσίας του Οργανισμού. 

0 υπεύθυνος ιατρός του Οργανισμού είναι υποχρεωμέ¬ 
νος να είναι σε άμεση επικοινωνία με τον Οργανισμό, 
ώστε να μπορεί σε κάθε στιγμή να προσφέρει τις υπηρε¬ 
σίες του. 

2. Κατανέμει την εργασία στο νοσηλευτικό προσωπικό, 
συντονίζει τα σχετικά με την θεραπεία των ασθενών-περι- 
θαλπομένων και κανονίζει για την εν γένει φαρμακευτική 
και διαιτητική αγωγή τους. 

3. Επισκέπτεταιτακτικάτουςπεριθαλπομένους κατάτις 
πρωινές ώρες και επιλαμβάνεται κάθε προβλήματος τους 
ιατρικής φύσης. 

4. Συνεργάζεται με τον ιατρό του ασφαλιστικού οργανι¬ 
σμού ή των περιθαλπομένων και τους παρέχει κάθε δυνα¬ 
τή συνδρομή. 

5. Είναι υπεύθυνος για την παρακολούθηση των περι- 
θαλπομένων, σύμφωνα με τους κανόνες της ιατρικής επι- 
στήμης. 

Εξετάζει τον περιθαλπόμενο μόλις έρχεται στον Οργα¬ 
νισμό για τις περιπτώσεις τυχόν επειγούσης φύσης προ¬ 
βλημάτων της υγείας του. 

Στη συνέχεια με τη δική του φροντίδα ο περιθαλπόμε¬ 
νος υποβάλλεται σε ολοκληρωμένο κύκλο εξετάσεων και 
το αποτελέσματα αναφέρονται λεπτομερώς στο δελτίο 
υγείας του. Όλες δε οι αρρώστιες του κάθε περιθαλπο- 
μένου σε όλη τη διάρκεια της διαβίωσής του στον Οργα¬ 


νισμό καταχωρούνται στο δελτίο υγείας του, έτσι ώστε να 
είναι δυνατός ο έλεγχος της πορείας της υγείας του σε 
κάθε στιγμή. 

6. Σε περίπτωση ασθένειας περιθαλπομένου, που κατά 
την κρίση του έχει ανάγκη νοσοκομειακής περίθαλψης 
μεριμνά για την μεταφορά του, σε συνεργασία με το γρα¬ 
φείο κίνησης ασθενών, σε νοσηλευτικό ίδρυμα ή σε ιδιω¬ 
τική κλινική. 

7. Φροντίζει για την αναγραφή στα βιβλιάρια των ασφα¬ 
λισμένων, των αναγκαίων φαρμάκων που χρειάζονται για 
τη συντηρητική τους αγωγή. 

8. Υποχρεούται για το σωστό διαχωρισμό κατά θάλαμο 
των πνευματικά υγειών από τους καθυστερημένους. Υπο- 
χρεούται επίσης να λαμβάνει υπόψη και την ηλικία των πε- 
ριθαλπομένων. 

9. Υπογράφει τις γνωματεύσεις και τις ιατρικές βεβαιώ¬ 
σεις με βάση τις οποίες εκδίδονται από τη Διεύθυνση, 
ύστερα από αίτηση των ενδιαφερομένων, τα αντίστοιχα 
πιστοποιητικά. 

10. Εγκρίνει το εφαρμοζόμενο από τον Οργανισμό διαι¬ 
τολόγιο των περιθαλπομένων. 

11. Συντάσσει κάθε χρόνο, μέσα στο μήνα Ιανουάριο, 
έκθεση στατιστικής την όλης επιστημονικής κίνησης του 
Οργανισμού που την υποβάλλει μέσω της Διεύθυνσης, 
στο Δ.Σ. του Οργανισμού. 

12. Εισηγείται στο Δ.Σ. την προμήθεια κάθε είδους υγει¬ 
ονομικού υλικού που θεωρεί απαραίτητο, που λείπει ή 
φθάρθηκε και πρέπει να αντικατασταθεί. 

Β. Νοσηλευτικό Τμήμα. 

α. Γ ραφείο Διευθύνουσας αδελφής-καθήκοντα και υπο¬ 
χρεώσεις. 

Η Διευθύνουσα αδελφή συνεργάζεται με τον ιατρό και 
τον Διοικητικό Διευθυντή και είναι αρμόδια: 

1. Για την εποπτεία και καθοδήγηση του νοσηλευτικού 
καθώς και του υπηρετικού προσωπικού (καθαρίστριες, 
τραπεζοκόμες κ.λ.π) που απασχολείται στα τμήματα. 

Καθοδηγεί και ελέγχει τα τμήματα μέσω των προϊστα¬ 
μένων αδελφών ή και απευθείας και στην άσκηση των κα¬ 
θηκόντων του, σύμφωνα με τις υποδείξεις του ιατρού. 

2. Για την εποπτεία της διαβίωσης του νοσηλευτικού 
προσωπικού στον Οργανισμό, την παρακολούθηση και 
μέριμνα της υγείας, του ήθους και της συμπεριφοράςτου 
γενικότερα. 

3. Εισηγείται το Ιδνθήμερο πρόγραμμα εργασίας του 
νοσηλευτικού προσωπικού. 

4. Κατανέμει το νοσηλευτικό προσωπικό στις πτέρυγες 
και τα τμήματα του Οργανισμού σε συνεργασία πάντα με 
τον Διοικητικό Διευθυντή και τον ιατρό, ανάλογα πάντα με 
τις ανάγκες, και ορίζει το νοσηλευτικό προσωπικό ασφα¬ 
λείας. 

5. Είναι υπεύθυνη για την παροχή της νοσηλευτικής πε¬ 
ρίθαλψης, σύμφωνα με τις εντολές ιατρού. 

6. Είναι υπεύθυνη για το χρησιμοποιούμενο και αναλι- 
σκώμενο υγειονομικό και φαρμακευτικό υλικό, καθώς και 
για τον έγκαιρο εφοδιασμό των ιατρείων με τα απαραίτη¬ 
τα είδη. 

7. Είναι υπεύθυνη για την καθαριότητα και ευταξία των 
θαλάμων των περιθαλπομένων και ιδιαίτερα των χώρων 
των ιατρείων. 

8. Εισηγείται την τοποθέτηση προϊσταμένων αδελφών 
νοσοκόμων σε κάθε πτέρυγα του Οργανισμού. 

9. Χορηγεί με έγκριση του Διοικητικού Διευθυντή, στο 

νοσηλευτικό προσωπικό τις άδειες εξόδου και τις ημερή¬ 
σιες αναπαύσεις, όπως έχουν καθοριστεί στην κατάστα¬ 
ση εργασίας. 

10. Ελλειψη Διευθύνουσας αδελφής, χρέη εκτελεί η 
ανώτερη σε βαθμό ή η αρχαιότερη από τις αδελφές νο¬ 
σοκόμες που είναι τριετούς τουλάχιστον φοίτησης. 

11. Η Διευθύνουσα αδελφή παίρνει μέρος στην δρα¬ 
στηριότητα του Οργανισμού και κλιμακώνει τις ενέργειές 
της ανάλογα με τις ανάγκες των περιθαλπομένων, σε θέ¬ 
ματα Δημόσιας και Κοινωνικής Υγιεινής, και γενικότερα 
επιλαμβάνεται όλων των θεμάτων υγιεινής του Οργανι¬ 
σμού. 

12. Ενεργεί προληπτικά για την υγιεινή του περιβάλλο¬ 
ντος, με σκοπό την πρόληψη επιδημικών ασθενειών στον 
Οργανισμό. 

13. Ενημερώνει τον περιθαλπόμενο για την θεραπευτι¬ 
κή του αγωγή ή την νοσηλεία που πιθανόν να έχει ανάγκη. 

14. Παρακολουθεί και φροντίζει για τη σωστή εφαρμο¬ 
γή των ιατρικών οδηγιών στους περιθαλπομένους. 

15. Εκτελεί οποιαδήποτε υγειονομική εργασία στον Ορ¬ 
γανισμό, που θα της ανατεθεί. 

16. Συνεργάζεται με τις άλλες κατηγορίες ειδικευμένου 
προσωπικού που υπηρετεί στον Οργανισμό με σκοπό την 
βελτίωση της θέσης των περιθαλπομένων. 

17. Επιλαμβάνεται των υγειονομικών προβλημάτων της 
οικογένειας των περιθαλπομένων και ενεργεί ανάλογα. 

18. Παίρνει κάθε πρωί αναφορά από τις προϊσταμένες 
αδελφές που αναφέρουν σε αυτή όσα έγιναν την προη¬ 
γούμενη μέρα και ακόλουθα υποβάλλει έγγραφη σχετική 
αναφορά στον Διευθυντή (για θέματα Διοίκησης) και στον 
ιατρό (για θέματα νοσηλείας) ή για οποιαδήποτε άλλα θέ¬ 
ματα που έχουν σχέση με τη λειτουργικότητα του Οργα¬ 
νισμού. 

19. Τηρείτο βιβλίο λογοδοσίας στο οποίο καταχωρεί και 
μεριμνά για κάθε γεγονός που έγινε την προηγούμενη μέ¬ 
ρα και είναι σχετικό με την κατάσταση αρρώστου περιθαλ- 
πομένου καθώς και με τη νοσηλευτική γενικά υπηρεσία. 

β. Γραφείο Προϊσταμένης αδελφής-Καθήκοντα και 
υποχρεώσεις. 

1. Η Προϊσταμένη αδελφή τριετούς φοίτησης προΐσταται 
του νοσηλευτικού προσωπικού του Οργανισμού εφ’ όσον 
δεν υπάρχει Διευθύνουσα αδελφή η οποία καιτο καθοδηγεί 
και το ελέγχει κατά την άσκηση των καθηκόντων του. 

2. Συνοδεύει τον ιατρό κατά την επίσκεψή του στους θα¬ 
λάμους καιτο αναρρωτήριο και κρατά σημειώσεις για τις 
εντολές που δίνει και πρέπει να εκτελεστούν για τους 
ασθενείς περιθαλπομένους. 

3. Χορηγεί την βοήθεια της αδελφής Νοσοκόμου τα 
φάρμακα που διέταξε ο ιατρός και σε περίπτωση δυστρο¬ 
πίας ή αρνήσεωςτου αρρώστου να συμμορφωθεί στη θε¬ 
ραπευτική αγωγή που καθόρισε ο ιατρός, αναφέρουν αυ¬ 
τό στον ιατρό. 

4. Συνεργάζεται με τις αδελφές νοσοκόμες για την ακρι¬ 
βή εκτέλεση των οδηγιών του ιατρού σχετικά με τη νοση¬ 
λεία, τη δίαιτα, τη θεραπεία και την περίθαλψη των αρρώ¬ 
στων. 

5. Επιθεωρεί τους θαλάμους των περιθαλπομένων κα¬ 
θώς και τους λοιπούς χώρους του Οργανισμού σε οποια¬ 
δήποτε ώρα και εξετάζει όλα τα αφορώντα στη γενική κα¬ 
τάσταση των περιθαλπομένων. Δηλ. την καθαριότητα, 
τηντάξη, τον αερισμό, τον φωτισμό, Θέρμανση καθώς και 
την συμπεριφορά του προσωπικού μεταξύ των και την 


άψογη συμπεριφορά απέναντι στους περιθαλπομένους, 
αναφέροντας σε αντίθετη περίπτωση το προσωπικό στη 
Διευθύνουσα και στο Διευθυντή για κυρώσεις. 

6. Εποπτεύει για την έγκαιρη διανομή του συσσιτίου σε 
όλους τους περιθαλπομένους και μεριμνά ώστε οι ασθε¬ 
νείς να παίρνουν τη δίαιτα που καθόρισε ο ιατρός. 

7. Μεριμνά για την καθημερινή συγκέντρωση και παρά¬ 
δοση στο πλυντήριο, του ακάθαρτου ιματισμού και παρα¬ 
λαβή του καθαρού. 

Επίσης για την παράδοση του άχρηστου υλικού και την 
αντικατάστασή του με κατάλληλο σύμφωνα με την κανο¬ 
νισμένη διαδικασία. 

8. Καθοδηγεί και προτρέπει τις αδελφές νοσοκόμες πα- 
ραδειγματίζουσα η ίδια με τις ενέργειές της το ενδιαφέ¬ 
ρον και τη φροντίδα που πρέπει να δείχνουν στους περι¬ 
θαλπόμενους και ιδιαίτερα σ’ αυτούς που δεν μπορούν να 
αυτοεξυπηρετηθούν, εκτελώντας πάντοτε τα καθήκοντά 
τους με ειλικρινή στοργή, ευγένεια, υπομονή και σεβασμό 
προς την προσωπικότητα των περιθαλπομένων. 

9. Προετοιμάζει το δίσκο νοσηλείας της επόμενης ημέ¬ 
ρας στον οποίο τακτοποιεί κατά είδος και ακριβή ποσότη¬ 
τα τα φάρμακα που διατάχθηκαν για κάθε ασθενή. 

10. Επιμελείται για την εκτέλεση του συνταγολογίου για 
την παραλαβή από το φαρμακείο των φαρμάκων κ.λ.π. 
Επίσης είναι υπεύθυνη για τον έγκαιρο εφοδιασμό του 
τμήματος με το κάθε είδος απαραίτητο υλικό προβάλλο¬ 
ντας μέσω της Διευθύνουσας σχετική αίτηση στον Προϊ¬ 
στάμενο Οικονομικών Υπηρεσιών. 

11. Επιμελείται για την καλή συντήρηση των νοσηλευτι¬ 
κών διαμερισμάτων, των εγκαταστάσεώντους καιτων ορ¬ 
γάνων και συσκευών τους. 

12. Επιμελείται για τη μεταφορά σε γενικό ή ειδικό νο¬ 
σοκομείο των ασθενών περιθαλπομένων που χρειάζονται 
νοσοκομειακή περίθαλψη μετά από απόφαση του ιατρού 
σύμφωνα με την κανονισμένη διαδικασία. 

13. Εισηγείται στην Διευθύνουσα την κατάρτιση του 
εβδομαδιαίου προγράμματος υπηρεσίας του τμήματος. 

14. Δίνει τις αναγκαίες εντολές και οδηγίες στο υπό αυ¬ 
τή προσωπικό όπως καθαρίστριες, τραπεζοκόμες, σε ότι 
αφορά την ευπρέπεια, τάξη και καθαριότητα των θαλά¬ 
μων, των κρεβατιών κ.λ.π. καθώς και σε κάθε άλλο θέμα 
που ανάγεται στα καθήκοντά τους και το οποίο έχει σχέ¬ 
ση με την διαβίωση των περιθαλπομένων. 

15. Είναι υπόλογος για το υλικό που χρησιμοποιείται 
στο τμήμα της. 

Γιαναπαρακολουθήσειτην διακίνηση αυτού του υλικού 
τηρεί τα εξής βιβλία: 

α) Βιβλίο μη αναλωσίμου υλικού ξεχωριστό για κάθε εί¬ 
δος. 

β) Ευρετήριο μη αναλωσίμου υλικού. 

γ) Βιβλίο μηνιαίας διάθεσης φαρμάκων. 

δ) Δελτίο ημερήσιας διάθεσης φαρμάκων. 

ε) Βιβλίο λογοδοσίας όπου καταχωρεί τις οδηγίες νο¬ 
σηλείας στο υπεύθυνο νοσηλευτικό προσωπικό για κάθε 
ασθενή περιθαλπόμενο και με βάση ιατρικές εντολές και 
κάθε αξιόλογο γεγονός που συνέβη στο τμήμα την περα¬ 
σμένη ημέρα. 

γ. Γ ραφείο αδελφής Νοσοκόμου - Καθήκοντα και υπο¬ 
χρεώσεις. 

1. Η αδελφή νοσοκόμος είναι η άμεση βοηθός της προϊ- 
σταμένης αδελφής σε ότι αφορά την παροχή περίθαλψης 
των περιθαλπομένων στον Οργανισμό ατόμων. 

2. Η αδελφή νοσοκόμος τουλάχιστον μονοετούς φοίτη¬ 
σης αναπληρώνει σε περίπτωση απουσίας την αδελφή 
προϊστάμενη στα καθήκοντάτης. 

3. Χορηγεί η ίδια τα φάρμακα που διέταξε ο ιατρός για 
κάθε ασθενή περιθαλπόμενο. 

4. Δείχνει τον απαιτούμενο σεβασμό και πειθαρχία προς 
την προϊστάμενη αδελφή και την συμβουλεύεται για κάθε 
απορία που έχει σχέση με την εκτέλεση της υπηρεσίας της. 

5. Φροντίζει να παρέχεται η νοσηλεία, ιδιαίτερα στους 
ασθενείς σύμφωνα με τις εντολές του ιατρού και τις προ¬ 
φορικές οδηγίες της προϊσταμένης αδελφής. 

6. Παρακολουθεί στενά την πρόοδο της θεραπευτικής 
αγωγής και αναφέρει στην προϊσταμένη αδελφή κάθε τι 
το έκτακτο που παρατηρεί και το οποίο έχει σχέση με την 
περίθαλψη των ασθενών. 

7. Φροντίζει για την έγκαιρη καθαριότητα και περιποίη¬ 
ση των περιθαλπομένων. 

8. Επιμελείται και φροντίζει για να παρέχεται κάθε δυ¬ 
νατή άνεση σωματική, ψυχική και ηθική ανακούφιση. 

Επίσης για την προσαρμογή στο νέο περιβάλλον αυτών 
που έρχονται για πρώτη φορά στον Οργανισμό. 

9. Αναφέρει έγκαιρα στην προϊσταμένη αδελφή κάθε τι 
που παρατηρεί και έχει σχέση με τη λειτουργικότητα του 
Οργανισμού, ώστε να γίνονται οι αντίστοιχες ενέργειες 
που θα εξασφαλίσουν ανετότερες συνθήκες διαβίωσης 
των περιθαλπομένων. 

10. Ιδιαίτερη φροντίδα πρέπει να καταβάλλεται στους 
περιθαλπόμενους που δεν μπορούν να αυτοεξυπηρετη- 
θούν και πιό πολύ κατά τις νυχτερινές βάρδιες. 

11. Στους πάσχοντες από βαριά κινητική αναπηρία κά¬ 
νει τις αναγκαίες αλλαγές στις θέσεις του σώματος για 
την αποφυγή τυχόν κατακλίσεων. 

12. Μεριμνά και παρέχει τις απαραίτητες φροντίδες για 
τη διενέργεια λουτρών καθαριότητας στους παραπάνω 
περιθαλπομένους. 

13. Φροντίζει για την μεταφορά των στους αναγκαίους 
χώρους όπως στην τουαλέτα, στο φυσικοθεραπευτήριο, 
στην αίθουσα ψυχαγωγίας κ.λ.π. 

14. Τις παραπάνω υποχρεώσεις έχει και για τους πά¬ 
σχοντες από ελαφρότερες κινητικές αναπηρίες περιθαλ¬ 
πόμενους. 

15. Οφείλει γενικά να φέρεται προς όλους με κοσμιότη¬ 
τα και ευπρέπεια όπως επιβάλλει η δεοντολογία του ρό¬ 
λου της αδελφής και να επιδεικνύει υπομονή, ενδιαφέ¬ 
ρον, στοργή και αγάπη προς τους περιθαλπόμενους, 
όπως αξίζει και επιβάλλει η αξιοπρέπεια της ανθρώπινης 
ζωής. 

16. Δεν πρέπει να ξεχνά ότι οι περιθαλπόμενοι στην 
αδελφή προσβλέπουν πάντοτε γιατί αυτή βλέπουν κοντά 
τους τον πιο πολύ χρόνο από κάθε άλλον. 

Άρρενες νοσοκόμοι-καθήκοντα και υποχρεώσεις. 

Οι άρρενες νοσοκόμοι ειδικότερα χρησιμοποιούνται 
για την εξυπηρέτηση των κατάκοιτων. 

Βοηθούν στην μετακίνηση των περιθαλπομένων που 
δεν έχουν τη δυνατότητα να αυτοεξυπηρετηθούν τόσο 
κατά την εισαγωγή, όσο και κατά τις μετακινήσεις αυτών, 
για νοσηλεία ή ατομική καθαριότητα κ.λ.π. 

Επίσης ισχύουν γι’ αυτούς όλα όσα αφορούν και τις 
αδελφές νοσοκόμες. 

Γ. Υπηρεσίες Φυσιοθεραπευτικής Αγωγής. 

α. Τμήμα Φυσικοθεραπείας-Καθήκοντα Φυσικοθερα- 
πευτού. 


1. Ο φυσιοθεραπευτής είναι αρμόδιος να εφαρμόσει, 
ύστερα από εντολή του γιατρού (ορθοπεδικού - φυσιά- 
τρου κ.λ.π) ένα πρόγραμμα φυσικοθεραπείας σε όσους 
από τους περιθαλπόμενους γνωματεύει ότι έχουν ανάγκη 
φυσικοθεραπείας. 

2. Ο φυσικοθεραπευτής πρίν από κάθε ενέργειάτου θα 
αξιολογήσει τον ασθενή (υπερήλικα ή χρονίως πάσχοντα) 
θα διαπιστώσει και θα καταγράψει τις αδυναμίες που πα¬ 
ρουσιάζει και θα του εφαρμόσει το καλύτερο δυνατό πρό¬ 
γραμμα, με σκοπό την αποκατάστασή του. 

3. Σκοπός του φυσικοθεραπευτή είναι: 

α. Να βελτιώσει την κινητικότητα των αρθρώσεων των 
ασθενών. 

β. Να ενισχύσειτην μυϊκή τους ισχύ, 
γ. Να βελτιώσει τη δεξιοτεχνία τους, τον συντονισμό 
των κινήσεώντους και την αντοχή τους. 

δ. Να τους ευρύνει τον βαθμό αυτάρκειας και ανεξαρ¬ 
τησίας. 

ε. Να προλάβει ή να διορθώσει μια κάποια παραμόρφω¬ 
σή τους. 

στ. Να βελτιώσει την ισορροπία και την ευστάθεια του 
σώματός τους. 

ζ. Να τους φέρει σε μια κατάσταση που να μπορούν μό- 
νοιτους να αναπτύξουν ένα αποτελεσματικό πρότυπο συ¬ 
νήθειας με ασκήσεις για συνέργεια των μυών. 

η. Να ανακουφίσει τον υπερήλικα ή τον χρονίως πάσχο¬ 
ντα με τα φυσικά μέσα που διαθέτει. 

4. Η φυσικοθεραπεία συνίσταται: 

α. Στην κινησιοθεραπεία - Θεραπευτική γυμναστική, 
β. Μάλαξη γενική ή τοπική με τα χέρια ή με ηλεκτρικές 
συσκευές (ηλεκτρομάλαξη). 
γ. Αναπνευστική κινησιοθεραπεία και 
δ. Θερμοθεραπεία. 

Αυτή περιλαμβάνει: 

Δινόλουτρα, παραφινόλουτρα, διαθερμίες, υπέρηχοι 

κ.λ.π. 

οι παραπάνω μέθοδοι εκτελούνατι ή στην αίθουσα φυ¬ 
σικοθεραπείας ή στο θάλαμο διανομής του περιθαλπομέ- 
νου. 

5. Μεριμνά για την ειδική θεραπεία των περιθαλπομέ- 
νων σε φυσικοθεραπευτήριο ή εργαστήριο φυσικοθερα¬ 
πείας όταν κρίνεται ότι αυτό μπορεί να βελτιώσει τις δυ¬ 
νατότητες αυτοεξυπηρετήσεώς τους. 

Β. Τμήμα Εργασιοθεραπείας-Καθήκοντα Εργασιοθε- 
ραπευτού. 

1. Η εργασιοθεραπεία έχει σκοπό την απασχόληση των 
περιθαλπομένων και την ανάπτυξη σε αυτούς ικανότητες 
για δουλειά και δημιουργική δραστηριότητα. 

2. Ο εργασιοθεραπευτής πέρα από τις γνώσεις που 
πρέπει να διαθέτει για την αποτελεσματικότητα της εφαρ¬ 
μοζόμενης μεθόδου στους περιθαλπόμενους επιβάλλε¬ 
ται να επιδεικνύει σε αυτούς στοργή, ενδιαφέρον, αγάπη 
και υπομονή. 

3. Σκοπός της εργασιοθεραπείας είναι η βελτίωση των 
διαταραχών, των διανοητικών και φυσικών λειτουργιών 
του αρρώστου, με την ενεργό συμμετοχή του σε ένα προ¬ 
καθορισμένο ιατρικό πρόγραμμα απασχόλησης. 

4. Οι επιδιώξεις του εργασιοθεραπευτού κατά την 
εφαρμογή του θεραπευτικού προγράμματος συνοψίζο¬ 
νται κυρίως στα εξής: 

α. Να βελτιώσει την κινητικότητα των αρθρώσεων, τον 
συντονισμό των κινήσεων και τη δεξιοτεχνία των ασθε¬ 
νών. Να ενισχύσει την μυϊκή ισχύ και την αντοχή τους γε- 

νικά να τους δώσει την ικανότητα να λειτουργούν μέσα 
στα όρια της αναπηρίας τους. 

β. Να τονώσει το ηθικό και να ευρύνει το βαθμό αυτάρ- 
κειας και ανεξαρτησίας των ασθενών ώστε να τους κάνει 
ικανούς να αυτοεξυπηρετούνται στις ασχολίες της καθη¬ 
μερινής ζωής. 

γ. Να τους βοηθήσει στα κοινωνικά και επαγγελματικά 
τους προβλήματα προπαρασκευάζοντάς τους για να επα- 
νέλθουν στην προηγούμενη εργασία τους ή άλλη κατάλ¬ 
ληλη για την αναπηρία τους, καθώς και στις δραστηριό¬ 
τητες και τον τρόπο ζωής που έκαναν. 

δ. Να τους εκπαιδεύσει στην χρήση των προσθετικών 
και εκπαιδευτικών μηχανημάτων και γενικά στη χρήση 
των διαφόρων μηχανικών μέσων. 

5. Το πρόγραμμα εργασιοθεραπείας για να έχει θερα¬ 
πευτική αξία θα πρέπει: 

α. Να είναι προσαρμοσμένο στην ηλικία, διανοητική κα¬ 
τάσταση, πάθηση και κυρίως στις θεραπευτικές ανάγκες 
του αρρώστου, προσφέροντας ειδικευμένη άσκηση. 

β. Να μην είναι δύσκολο από την αρχή του το πρόγραμ¬ 
μα ώστε να μην απογοητευτεί ο άρρωστος και να είναι δη¬ 
μιουργικό, ώστε να του προκαλεί ευχαρίστηση. 

γ. Τέλος, να μην είναι επικίνδυνο και να μπορεί να εφαρ¬ 
μοστεί από τον άρρωστο στην θέση που βρίσκεται (στο 
κρεβάτι, στην αναπηρική πολυθρόνα κ.λ.π) 

6. Ο εργασιοθεραπευτής με την έγκριση του ιατρού 
πριν συντάξει το πρόγραμμα εργασιοθεραπείας θα πρέ¬ 
πει να καταγράψει την κινητική κατάσταση του αρρώ¬ 
στου, τις ικανότητες του που έχουν διατηρηθεί, καθώς και 
τις ανάγκες που του δημιουργεί η πάθησή του. 

Παράλληλα θα ενημερωθεί λεπτομερώς από τα άλλα 
μέλη της ομάδας αποκατάστασης, για το ιστορικό του αρ¬ 
ρώστου, την φαρμακευτική αγωγή, τη νοσηλεία και το 
πρόγραμμα εργασιοθεραπείας στο οποίο τυχόν υποβάλ¬ 
λεται. 

7. Είναι ευνόητο τέλος ότι για να έχει θετικά αποτελέ¬ 
σματα ή όλη προσπάθεια είναι απαραίτητη η καλή συνερ¬ 
γασία που πρέπει να υπάρχει μεταξύ του εργασιοθερα- 
πευτή,του ιατρού και των λοιπών μελών της ομάδας απο¬ 
κατάστασης. 

8. Παρακολουθεί την όλη δουλειά που γίνεται και τηρεί 
δελτίο πορείας απασχόλησης του κάθεπεριθαλπομένου. 

9. Ο εργασιοθεραπευτής είναι υπόλογος της διαχείρι¬ 
σης όλων των υλικών που δίνονται στο τμήμα του από την 
κεντρική αποθήκη. 

γ. Τμήμα Διαιτολόγων- Καθήκοντα Διαιτολόγου. 

Ο διαιτολόγος είναι αρμόδιος: 

1. Να καταρτίζει πρόγραμμα διατροφής των περιθαλ- 
πομένων και του διακινούμενου προσωπικού του Οργανι¬ 
σμού το οποίο υποβάλλει στο Διευθυντή προς έγκριση. 

2. Να καταρτίζει τα προγράμματα ειδικών διαιτών με 
βάση τις παραπεμπτικές ιατρικές εντολές. 

3. Να επισκέπτεται τους από δίαιτα ασθενείς. 

4. Να συνεργάζεται με τις προϊσταμένες αδελφές για τα 
προβλήματα τα σχετικά με την διατροφή των περιθαλπο- 
μένων. 

5. Να συμμετέχει στην επιτροπή παραλαβής τροφίμων 
με τον ιατρό, για τον ποιοτικό έλεγχο των τροφίμων. 

6. Να συνεργάζεται με τους υπεύθυνους του μαγειριού 
για την καλή παρασκευή και διάθεση του συσσιτίου. 

Καθήκοντα Παιδαγωγού 

Ο,Η Παιδαγωγός είναι υπεύθυνη για το παιδαγωγικό- 
επιμορφωτικό έργο των οικοτρόφων - μαθητών. 


Ασχολείται, δηλαδή, με την μαθησιακή - σχολική προε¬ 
τοιμασία των μαθητών, έτσι ώστε τα παιδιά να μπορούν να 
συμμετέχουν και να παρακολουθούν το αναλυτικό πρό¬ 
γραμμα του σχολείου. 

Καθήκοντα Επιμελητριών 

Οι επιμελήτριες είναι υπεύθυνες για: 

α) Το στρώσιμο των κρεβατιών στους θαλάμους. 

β) Την επίβλεψη - σε περίπτωση απουσίας της προϊστα- 
μένης - της σωστής καθαριότητας των κοινοχρήστων και 
μη χώρωντου Κ.Π.Π.Η. 

γ) Του ρουχισμού των οικοτρόφων, καθώς και της πα¬ 
ραλαβής των ειδών καθαριότητας. 

δ) Τηςεπίβλεψηςτου φαγητού καιτης κόσμιας ένδυσης 
των παιδιών. 

ε) Της εφαρμογής του ψυχαγωγικού προγράμματος 
όπως συντάσσεται από την Παιδαγωγό. 

στ) Της συνοδείας των οικοτρόφων στις εκάστοτε εξό¬ 
δους και εκδρομές τους. 

ζ) Μαζί με την Παιδαγωγό ενημερώνονται για την μαθη¬ 
σιακή πρόοδο των οικοτρόφων στα σχολεία. 

η) Σε άμεση σχέση με την Παιδαγωγό είναι υπεύθυνες για 
την σωστή ανατροφή και διαπαιδαγώγηση των οικοτρόφων. 

Καθήκοντα Δασκάλων Τέχνης 

1) Διδασκαλία συγκεκριμένου αντικειμένου Τέχνης 

2) Οργάνωση της Ομάδας κατάρτισης με παιδαγωγικές 
αρχές 

3) Οργάνωση και παραγωγή ειδών Τέχνης του αντικει¬ 
μένου 

4) Υπεύθυνοι για τα υλικά (σωστή διαχείριση, έλεγχος 
υπολοίπων). 

5) Εποπτεία καταρτιζομένων κατά τον ελεύθερο χρόνο 
τους. 

6) Συμμετοχή στις εξόδους και στις εκδρομές καθώς και 
σε οποιαδήποτε άλλη δραστηριότητα του Τμήματος. 

7) Συμμετοχή στις αποφάσεις λειτουργίας του Τμήμα¬ 
τος 

8) Είναι συνοδοί: Των Ατόμων με Ειδικές Ανάγκες για 
την προσέλευση και αποχώρηση στον Οργανισμό. 

Καθήκοντα Ψυχολόγου 

Εξετάζει και διερευνεί κάθε περίπτωση που προσέρχε¬ 
ται στο ίδρυμα για διάγνωση και συντάσσει σχετική ψυ¬ 
χολογική γνωμάτευση. 

Εφαρμόζει πρόγραμμα ειδικής θεραπευτικής αγωγής 
επί συνεντεύσει ομαδικό ή ατομικό, στην περίπτωση που 
κρίνει αναγκαίο. 

Καθορίζει σε συνεργασία με το ειδικό προσωπικό το ει¬ 
δικό πρόγραμμα αγωγής και συνεργάζεται μετά του 
Υπευθύνου Ειδικού για τυχόν δυσκολίες στην εφαρμογή 
του. 

Συμμετέχει στις ειδικές επιστημονικές ή ειδικός συνε¬ 
ντεύξεις και εκφέρει υπεύθυνη γνώμη σχετικά γιατις ανά¬ 
γκες του προγράμματος. 

Εφαρμόζει το ειδικό πρόγραμμα Συμβουλευτικής αγω¬ 
γής γονέων όπου είναι αναγκαίο και σε συνεργασία με το 
ειδικό προσωπικό και να καταγράφει από ειδικό δελτίο το 
πόρισμα. 

Προβαίνει στην επιστημονική ενημέρωση του Διευθυ- 
ντού του Ιδρύματος για κάθε επιστημονικής φύσεως και 
προτείνει τ’ αντίστοιχα μέτρα. 

Συνεργάζεται με την υπεύθυνη Προϊσταμένη του προ¬ 
γράμματος της περιθάλψεως και την ενημερώνει σχετικά 

για τον πιθανό ειδικό τρόπο χειρισμού ενός εκάστου πε¬ 
ριθαλπόμενου. 

Συνεργάζεται για την κατάρτηση και εφαρμογή του ει¬ 
δικού προγράμματος Θεραπευτικό-παιδαγωγικής αγω¬ 
γής, καθώς και επιστημονική ενημέρωση των άλλων Ειδι¬ 
κών σε θέματα που αφορούν τον τομέα της Ψυχολογίας 
και αναφέρει αυτά προς τον Διευθυντή του Ιδρύματος. 

Καθήκοντα Βοηθητικού Νοσηλευτικού Προσωπικού 
(Πρακτικές Νοσοκόμες-Θαλαμηπόλες) 

Το Βοηθητικό Νοσηλευτικό Προσωπικό είναι βοηθοί 
των νοσοκόμων μαζί με τις νοσοκόμες φροντίζουν για την 
καθαριότητα και την νοσηλεία των περιθαλπομένων. Φρο¬ 
ντίζουν την καθαριότητα κομοδίνων κρεβατιών και ντου- 
λαπιών. 

Φροντίζουν ιδιαίτερα τους περιθαλπόμενους με κατα¬ 
κλίσεις καιτουςτάίζουν μεπροσοχή. Συμπεριφέρονται με 
τον καλύτερο τρόπο σε 

όλους τους οικοτρόφους και τους βοηθούν όποτε εκεί¬ 
νοι τους χρειαστούν. 

Για οποιοδήποτε πρόβλημα αντιμετωπίζουν στην περί¬ 
πτωση των περιθαλπομένων ή την νοσηλεία τους ζητούν 
την γνώμη των νοσοκόμων. 

Άρθρο 10ο 
ΛΟΙΠΕΣ ΥΠΗΡΕΣΙΕΣ 

Α. ΤΕΧΝΙΚΕΣ ΥΠΗΡΕΣΙΕΣ 

α. Τμήμα συντήρησης μηχανολογικού εξοπλισμού-Κα- 
θήκοντα συντηρητού 

1. Είναι υπεύθυνος για τη συντήρηση και καλή λειτουρ¬ 
γία όλων των μηχανολογικών εγκαταστάσεων και μηχα¬ 
νών του Οργανισμού εκτός από εκείνες που αφορούν τα 
αυτοκίνητα. 

2. Εισηγείται στο Διοικητικό Διευθυντή του Οργανισμού 
για την προμήθεια των απαραιτήτων ανταλλακτικών μη¬ 
χανημάτων, λιπαντικών και λοιπών υλικών, για την καλή 
λειτουργία των μηχανών. 

3. Τηρεί ημερολόγιο συντηρήσεως και επισκευών των 
μηχανών και μηχανικών εγκαταστάσεων που παρακολου- 
θούνται και επισκευάζονται από αυτόν. 

4. Εκφράζειτη γνώμη του γιατις μηχανές που πρόκειται 
να προμηθευτεί ο Οργανισμός και ότι άλλο υπάγεται στην 
αρμοδιότητά του και καταρτίζει προϋπολογισμό των 
απαιτούμενων δαπανών για την συντήρηση, επισκευή, 
αντικατάσταση κ.λ.π. μηχανημάτων. 

Β. Τμήμα συντήρησης ηλεκτρολογικού εξοπλισμού-Κα- 
θήκοντα ηλεκτρολόγου. 

1. Είναι υπεύθυνος για τη συντήρηση και καλή λειτουρ¬ 
γία όλων των ηλεκτρολογικών εγκαταστάσεων και ηλε¬ 
κτροκίνητων μηχανών, ηλεκτρικών συσκευών κ.λ.π. του 
Οργανισμού. 

2. Παρακολουθεί και ελέγχει καθημερινά την ασφαλή 
και ακίνδυνη λειτουργία των ηλεκτρολογικών εγκαταστά¬ 
σεων, μηχανών, εργαλείων, συσκευών κ.λ.π. 

3. Είναι υπεύθυνος για την κάθε στιγμή κίνηση του εφε¬ 
δρικού συστήματος ηλεκτροδοτήσεως του Οργανισμού, 
σε συνεργασία με τον μηχανοτεχνίτη. 

4. Μεριμνά για την έγκαιρη εξασφάλιση ανταλλακτικών 
λυχνιών και κάθε είδους ηλεκτρολογικού υλικού, που 
απαιτείται για την απρόσκοπτη λειτουργία των μηχανών 
που κινούνται με ηλεκτρικό ρεύμα, των συσκευών, εργα¬ 
λείων φωτισμού κ.λ.π. 


5. Μεριμνά για την συντήρηση και ασφαλή κίνηση των 
ανελκυστήρων του Οργανισμού. 

γ. Υδραυλικό τμήμα-Καθήκοντα υδραυλικού. 

1. Είναι υπεύθυνος για τη συντήρηση και καλή λειτουρ¬ 
γία όλων των υδραυλικών εγκαταστάσεων και των αποχε¬ 
τεύσεων του Οργανισμού. 

2. Πραγματοποιεί όλες τις νέες υδραυλικές εγκαταστά¬ 
σεις και φροντίζει για την εξασφάλιση ανταλλακτικών και 
κάθε είδους υδραυλικών υλικών, για την ομαλή λειτουρ¬ 
γία των υδραυλικών εγκαταστάσεων. 

δ. Καθήκοντα συντηρητού κτιριακών εγκαταστάσεων. 

1. Εκτελεί ελαιοχρωματισμούς- υδροχρωματισμούς 
κ.λ.π. των κτιριακών εγκαταστάσεων, για την όμορφη εμ¬ 
φάνισή τους. 

2. Εκτελεί τις οικοδομικές εργασίες, που αναγκαίουν 
για τη συντήρηση ή επισκευή κτιρίων. 

ε. Καθήκοντα Κηπουρού. 

1.0 κηπουρός είναι υποχρεωμένος να διατηρεί σε καλή 
και πλήρη ακμή τους κήπους και δεντροφυτευμένους χώ¬ 
ρους του Οργανισμού, ανάλογα με την εποχή. 

2. Εχειτην ευθύνη να προμηθεύεται γρήγορα τους σπό¬ 
ρους, βολβούς φυτά, δενδρύλια, και μοσχεύματα, για την 
ανανέωση των φυτών κ.λ.π. 

3. Μεριμνά για την προμήθεια και καλή χρήση των γε¬ 
ωργικών φαρμάκων και είναι υπεύθυνος για την ασφαλή 
φύλαξή τους. 

4. Είναι υπεύθυνος για το κλάδεμα και γενικά την περι¬ 
ποίηση των δέντρων που υπάρχουν στον Οργανισμό. 

στ. Καθήκοντα εργατών - Καθαριστών αυλής. 

1. Οι εργάτες καθαριστές αυλής υποχρεούται να τη¬ 
ρούν τον εξωτερικό χώρο του Οργανισμού σε κατάσταση 
ευπρεπή με το αμείωτο καθημερινό τους ενδιαφέρον, να 
συγκεντρώνουν τα απορρίμματα σε ειδικά δοχεία και σε 
ειδικούς για το σκοπό αυτό χώρους και να φροντίζουν 
ώστε να διοχετεύονται στο απορριμματοφόρο αυτοκίνη¬ 
το για απομάκρυνση. 

2. Μετά την εκτέλεση της κύριας υποχρέωσής τους 
οφείλουν να συνεργάζονται με τον κηπουρό αλλά και με 
την ατομική τους πρωτοβουλία να ασχολούνται με την δε¬ 
ντροφύτευση και δενδροκαλλιέργεια (αγρών, κήπων, 
δενδροκήπων, οπώρων, αμπελώνων, κ.λ.π. αγροκτημά¬ 
των και δασών). 

3. Κατόπιν εντολής του Διευθυντή είναι υποχρεωμένοι 
να δείχνουν ενδιαφέρον για την αποπεράτωση κάθε άλ¬ 
λης παραπλήσιας ή μπορετής να εκτελεστεί από αυτούς 
εργασίας. 

ζ. Καθήκοντα Ξυλουργού 

Είναι υπεύθυνος για την συντήρηση, επισκευή και καλή 
λειτουργία όλων των ξυλουργικών εγκαταστάσεων και 
επίπλων του Οργανισμού. 

ΚΑΘΗΚΟΝΤΑ ΠΛΥΝΤΗΡΙΩΝ 

1. Είναι υπεύθυνες για την καλή πλύση του ακάθαρτου 
ιματισμού που τους παραδίδεται, με σαπούνι και απορρυ¬ 
παντικά του Οργανισμού. 

2. Χρησιμοποιούν για το πλύσιμο του ακάθαρτου ιματι¬ 
σμού τα μηχανικά πλυντήρια. 

3. Είναι υπόλογοι για την καλή χρησιμοποίηση και συ¬ 
ντήρηση των μηχανημάτων και συσκευώντου πλυντηρίου 
και για την καλή χρήση εκείνων των υλικών που τους πα¬ 
ραδόθηκαν (απορρυπαντικά κ.λ.π.). 

ΚΑΘΗΚΟΝΤΑ ΣΙΔΗΡΩΤΩΝ 

1. Οι σιδερωτές είναι υπεύθυνοι για το σιδέρωμα του κα¬ 
θαρού ιματισμού που τους παραδίνεται από τα πλυντήρια. 

2. Παραδίνουν στις ράπτριες τον ιματισμό εκείνο που 
έχει ανάγκη επιδιόρθωσης. 

3. Είναι υπεύθυνοι για την ευπρεπή εμφάνιση του σιδε¬ 
ρωτηρίου και την καλή χρήση των μηχανημάτων. 

4. Είναι υπεύθυνοι για κάθε είδος που βρίσκεται στα σι¬ 
δερωτήρια και για κάθε απώλεια αυτού. 

ΚΑΘΗΚΟΝΤΑ ΡΑΠΤΡΙΩΝ 

1. Οι ράπτριες επιμελούνται για την εκτέλεση όλων των 
εργασιών της ειδικότητάς τους (ραφή καινούργιου ιματι¬ 
σμού, επιδιόρθωση μεταχειρισμένου κ.λ.π). 

2. Είναι υπεύθυνες για την φύλαξη των πρώτων υλών, ή 
τον ιματισμό (υφάσματα, κλωστές, κ.λ.π.) που βρίσκονται 
μέσα στο ραφείο προσωρινά για μετασχηματισμό και γε¬ 
νικά είναι υπεύθυνες για κάθε υλικό που βρίσκεται μέσα 
στο ραφείο τους. 

3. Ευθύνονταιγιατην καλή χρησιμοποίηση και λειτουρ¬ 
γία των ραπτομηχανών. 

4. Ότανπρόκειταιγιατη ραφή καινούργιου ιματισμού, πα- 
ραλαμβάνουν με εντολή του Διευθυντή το ύφασμα που δια¬ 
τίθεται για αυτό το σκοπό, παρουσία της αρμόδιας επιτρο¬ 
πής και υπογράφουν το σχετικό πρωτόκολλο παραλαβής. 

5. Απαγορεύεται αυστηρά, η εκτέλεση ιδιωτικής εργα¬ 
σίας, είτεπεριθαλπομένωνείτεπροσωπικού, είτε κάποιου 
τρίτου μέσα στον Οργανισμό. 

ΚΑΘΗΚΟΝΤΑ ΙΜΑΤΙΟΦΥΛΑΚΩΝ 

1. Οι ιματιοφύλακες είναι υπεύθυνοι για τη διασφάλιση 
όλου του ιματισμού του Οργανισμού. 

2. Στον ιματισμό περιλαμβάνονται, εκτός από τον ατομι¬ 
κό ιματισμό των περιθαλπομένων και τα υλικά θέσεως, 
δηλ. σεντόνια, κουβέρτες, προσόψια κ.λ.π. 

3. Παραλαμβάνουν από τα πλυντήρια και σιδερωτήρια 
τον εύχρηστο και καθαρό ιματισμό του Οργανισμού τον 
οποίον παραδίνουν στις αδελφές ή θαλαμηπόλους. 

4. Μεριμνούν για την έγκαιρη ενημέρωση της υπηρε¬ 
σίας, για τις ανάγκες σε ιματισμό του Οργανισμού. 

5. Παραδίδουν για μεταποίηση κάθε είδους ιματισμό 
στις ράπτριες. 

6. Στην έννοια του ιματισμού συμπεριλαμβάνονται όλα 
γενικά τα είδη καθώς και τα είδη υποδήσεως και ενδύσε- 
ως των περιθαλπομένων και τα είδη των στολών του προ¬ 
σωπικού. 

ΚΑΘΗΚΟΝΤΑ ΚΑΘΑΡΙΣΤΡΙΩΝ 

1. Οι καθαρίστριες μεριμνούν για την καθαριότητα όλων 
των χώρων του Οργανισμού (Θαλάμοι, διάδρομοι, σκά¬ 
λες, μαγειρία, τραπεζαρία, αποχωρητήρια κ.λ.π.). 

2. Φροντίζουν για τον επαρκή αερισμό των θαλάμων την 
πρωινή καθαριότητα ώστε να μην παρατηρείται η χαρα¬ 
κτηριστική μυρωδιά που συνήθως επικρατεί σε κλειστούς 
χώρους. 

Κατά την άσκηση των καθηκόντωντους προσπαθούν να 
γίνονται όσο το δυνατόν λιγότερο ενοχλητικές ιδιαίτερα 
σε θαλάμους ασθενών και συμπεριφέρονται πάντοτε με 
την επιβαλλόμενη ευγένεια. 

3. Επιμελούνται για την τακτοποίηση, μετά τον καθαρι¬ 
σμό των διαφόρων επίπλων ή άλλων πραγμάτων (ραδιο- 
φώνων, τηλεοράσεων, υποστηριγμάτων) που βρίσκονται 
στους θαλάμους για εξυπηρέτηση ή ψυχαγωγία των πε- 
ριθαλπομένων. 


ΚΑΘΗΚΟΝΤΑ ΜΑΓΕΙΡΑ ΚΑΙ ΒΟΗΘΟΥ ΜΑΓΕΙΡΟΥ 

1. Ο μάγειρας είναι υπεύθυνος για την κανονική παρα¬ 
σκευή του καθημερινού συσσιτίου των περιθαλπομένων 
και του δικαιούμενου προσωπικού του Οργανισμού, σύμ¬ 
φωνα με το διαιτολόγο που καθορίζει η Διευθύνουσα σε 
σύμπραξη με το γιατρό και τον διαιτολόγο. 

2.0 μάγειρας παραλαμβάνει με υπογραφή του τα τρό¬ 
φιμα και υλικά 

από την αποθήκη τροφίμων που απαιτούνται για την πα¬ 
ρασκευή του συσσιτίου και τις δίαιτες που καθόρισε ο για¬ 
τρός και έχει την ευθύνη για την καλή και υγιεινή παρα¬ 
σκευή των φαγητών. 

3. Απαγορεύεται απολύτως, τα χορηγούμενα για την πα¬ 
ρασκευή του συσσιτίου να διατίθενται σε άλλες χρήσεις. 

4. Επιμελείται για την καθαριότητα των χώρων του μα¬ 
γειρείου και των μαγειρικών σκευών. 

5. Ο μάγειρας όταν προσκληθεί από την επιτροπή πα¬ 
ραλαβής τροφίμων υποχρεούται να εκφράσει τη γνώμη 
του για την καταλληλότητα των τροφίμων που παραλαμ- 
βάνονται. 

6. Ο βοηθός μαγείρου βρίσκεται υπό την άμεση επίβλε¬ 
ψη του μάγειρα και βοηθά αυτόν στην παρασκευή των φα¬ 
γητών. 

7. Ο βοηθός μαγείρου μπορεί να καλύπτει το βραδινό 
ωράριο εργασίας, για όσα φαγητά ή τρόφιμα παρασκευ¬ 
άζονται κατά τις απογευματινές ή βραδινές ώρες. 

8. Επιμελείται και συνδράμει στη διατήρηση της καθα¬ 
ριότητας του μαγειρείου και των μαγειρικών σκευών. 

9. Απαγορεύεται η καταστροφή ή διάθεση υπολοίπου 
φαγητού, χωρίς άδεια του Διευθυντού. 

10. Του μαγειρείου προΐσταται ο μάγειρας, ο οποίος εί¬ 
ναι υπεύθυνος για τα υλικά του μαγειρείου καθώς και για 
κάθε θέμα που αφορά το μαγειρείο. 

ΚΑΘΗΚΟΝΤΑ ΤΡΑΠΕΖΟΚΟΜΩΝ 

1. Μεριμνούν για την έγκαιρη παραλαβή από το μαγει¬ 
ρείο και την διανομή στους περιθαλπόμενους του Οργα¬ 
νισμού, γεύματος και δείπνου είτε στην τραπεζαρία είτε 
στους θαλάμους. 

2. Έχουν υποχρέωση να βοηθούν τους περιθαλπόμε¬ 
νους που δεν μπορούν να αυτοεξυπηρετηθούν στη λήψη 
του ροφήματος και φαγητού με υπομονή στοργή και καρ¬ 
τερικότητα ακόμα και όταν αντιμετωπίζουν δύστροπους 
περιθαλπόμενους. 

3. Κατά την διανομή του φαγητού ακολουθούν τις οδη¬ 
γίες της Προϊσταμένης αδελφής νοσοκόμου για τις δίαι¬ 
τες που τυχόν έχει διατάξει ο γιατρός για ορισμένους πε¬ 
ριθαλπόμενους. 

4. Είναι υπεύθυνες για την καθαριότητα και ευπρεπή εμ¬ 
φάνιση της τραπεζαρίας καθώς και των άλλων ειδών που 
χρησιμοποιούνται κατά τη λήψη των γευμάτων. 

5. Μετά το τέλος του φαγητού και σε συνεργασία με τις 
καθαρίστριες φροντίζουν για τη συγκέντρωση και απομά¬ 
κρυνση από την τραπεζαρία ή τους θαλάμους των υπολ- 
λειμάτων (αποφάγια) και των σκευών φαγητού, τα οποία 
και πλένουν. 

6. Είναι υπεύθυνες για όλα τα είδη εστιάσεως δηλαδή 
πιάτα, πετσέτες φαγητού, μαχαιροπήρουνα, κ.λ.π. εκτός 
των ειδών παρασκευής συσσιτίου. 

7. Απαγορεύεται να κάνουν χρέη καθαριστριών. 

ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΙΔΙΚΕΣ ΥΠΗΡΕΣΙΕΣ 

ΚΑΘΗΚΟΝΤΑ ΚΛΗΤΗΡΩΝ- ΘΥΡΩΡΩΝ - ΝΥΧΤΟΦΥΛΑ¬ 
ΚΩΝ 

Α. Κλητήρες. 

1. Οι κλητήρες εκτελούν τη βοηθητική εσωτερική και 
εξωτερική υπηρεσία των γραφείων του Οργανισμού, αλ¬ 
λά και κάθε άλλη βοηθητική εργασία που τους ανατίθεται. 

2. Είναι υπεύθυνοι για την παραλαβή από το ταχυδρομι¬ 
κό γραφείο, τον ΟΤΕ, τον Δήμο, τις Τράπεζες και τις λοι¬ 
πές αρχές της αλληλογραφίας που απευθύνεται στον Ορ¬ 
γανισμό καιγιατηνπαράδοσήτηςστα υπόλοιπα γραφεία. 

Β. Θυρωροί 

1. Αυτός, που εκτελεί χρέη θυρωρού ελέγχει τα άτομα 
που εισέρχονται στον Οργανισμό και επιτρέπει ή απαγο¬ 
ρεύει την είσοδο αυτών ανάλογα με τις εντολές της Διεύ¬ 
θυνσης και το εγκεκριμένο ωράριο συναλλαγών με τον 
Οργανισμό. 

2. Απαντά στις τηλεφωνικές κλήσεις και τις τηλεφωνι¬ 
κές συσκευές του Θυρωρείου και παρέχει κάθε ζητούμε¬ 
νη πληροφορία εφ’ όσον μπορεί να το κάνει ή σε αδυνα¬ 
μία συνδέει εκείνον που ζητεί κάτι, με το αρμόδιο υπηρε¬ 
σιακό όργανο. 

3. Ελέγχει σύμφωνα με το ωράριο την είσοδο και την 
έξοδο του προσωπικού που υπηρετεί στον Οργανισμό. 

4. Ελέγχει την είσοδο και την έξοδο των περιθαλπομέ- 
νων ενημερώνοντας σχετικά βιβλίο που είναι υποχρεωμέ¬ 
νος να τηρεί. 

5. Φροντίζει να θεωρούνται καθημερινά οι καρτέλες 
προσέλευσης του προσωπικού από το ρολόι παρουσίας. 

6. Τηρείτο βιβλίο προσέλευσης και αποχώρησης μερι¬ 
κών κατηγοριών προσωπικού που καθορίζεται απάτη Δι¬ 
εύθυνση. 

7. Φροντίζει για την προσέλευση και αποχώρηση, σύμ¬ 
φωνα με το εγκεκριμένο ωράριο, εκείνων που επισκέπτο¬ 
νται τους περιθαλπόμενους στον Οργανισμό. 

Γ. Νυκτοφύλακες 

1. Εκείνος που εκτελεί χρέη νυκτοφύλακα ευθύνεται για 
το άναμα και σβήσιμο των φώτων στα προαύλια, στους 
διαδρόμους, στα γραφεία και στους βοηθητικούς χώ¬ 
ρους του Οργανισμού. 

2. Φροντίζει για την τάξη και ασφάλεια του Οργανισμού 
κατά τις ώρες υπηρεσίας του επιτηρώντας ιδιαίτερα την 
ασφάλεια των γραφείων, των αποθηκών και μαγειρείων 
τις εγκαταστάσεις ηλεκτρισμού, νερού και κεντρικής θέρ¬ 
μανσης. 

3. Απαγορεύει μετά την καθορισμένη ώρα την είσοδο σε 
κάθε άτομο που δεν υπηρετεί στον Οργανισμό, καθώς και 
την έξοδο υπαλλήλων και τροφίμων εκτός από επείγου¬ 
σες περιπτώσεις. 

4. Ευθύνεται για την άμεση ενημέρωση του Διευθυντή 
του Οργανισμού για κάθε έκτακτο περιστατικό κατά τη 
διάρκεια του ωραρίου του. 

5. Έχει την ευθύνη της πυρασφάλειας των εγκαταστά¬ 
σεων του Οργανισμού. 

6. Ευθύνεται ώστε μετά το σιωπητήριο να εξασφαλίζε¬ 
ται ησυχία στον Οργανισμό. 

7. Περιφέρεται σε όλη τη διάρκεια του ωραρίου του μέ¬ 
σα στο κτίριο και στο προαύλιο του Οργανισμού ελέγχο¬ 
ντας κάθε ύποπτη κίνηση. 

8. Οφείλει να ειδοποιεί τις νοσοκόμες και τους θαλαμη¬ 
πόλους, που εκτελούν νυχτερινή εργασία κάθε φορά που 


θα υποπέσει στην αντίληψή του ότι κάποιος από τους πε¬ 
ριθαλπόμενους έχει ανάγκη βοήθειας. 

9. Κάθε πρωί είναι υποχρεωμένος να αναφέρει στο Δι¬ 
ευθυντή, κάθε περιστατικό που συνέβη κατά τις ώρες της 
υπηρεσίας του και τα καταχωρεί σε ειδικό βιβλίο συμβά¬ 
ντων που τηρείται για το σκοπό. 

ΚΑΘΗΚΟΝΤΑ ΟΔΗΓΩΝ ΑΥΤΟΚΙΝΗΤΩΝ 

1. Είναι υπεύθυνοι για την καλή συντήρηση και εξασφά¬ 
λιση ετοιμότητας των αυτοκινήτων του Οργανισμού. 

2. Τηρούντο δελτία κινήσεως των αυτοκινήτων. 

3. Μεριμνούν για τις απαραίτητες επισκευές και συντη¬ 
ρήσεις και φροντίζουν οι υποχρεωτικές ακινητοποιήσεις 
των αυτοκινήτων να μη δημιουργούν προβλήματα στον 
Οργανισμό δηλ. επισκευή και συντήρηση να γίνεται δια¬ 
δοχικά και όχι τον ίδιο χρόνο για να εξασφαλίζει καθημε¬ 
ρινά κίνηση του ενός τουλάχιστον από τα αυτοκίνητα. 

4. Όλες οι κινήσεις των αυτοκινήτων καθορίζονται από 
το Διευθυντή, ο οποίος εκδίδει για το σκοπό αυτό διατα¬ 
γές πορείας. 

5. Κανένα αυτοκίνητο δεν κινείται χωρίς εγγραφή εντο¬ 
λή από τον Διευθυντή. 

6. Όλα τα αυτοκίνητα υποχρεωτικά σταθμεύουν μέσα 
στον περίβολο του Οργανισμού. 

7. Η οδήγηση του ασθενοφόρου αυτοκινήτου ανατίθε¬ 
ται από τον Διευθυντή διαδοχικά σε τακτά χρονικά δια¬ 
στήματα σε καθένα χωριστά απ’ τους οδηγούς. 

8. Εισηγούνται στο Διευθυντή για τις απαραίτητες επι¬ 
σκευές και δαπάνες κινήσεως και συντηρήσεως των αυ¬ 
τοκινήτων. 

ΚΙΝΗΣΗ ΑΥΤΟΚΙΝΗΤΩΝ 

1. Η κίνηση όλων των αυτοκινήτων του Οργανισμού γί¬ 
νεται με απόφαση του Διευθυντή ή του νομίμου αναπλη¬ 
ρωτή του. 

2. Οι κινήσεις των αυτοκινήτων του Οργανισμού ανα¬ 
γράφονται στο δρομολόγιο κίνησης αυτοκινήτων και 
πραγματοποιούνται αποκλειστικά και μόνο για την εξυπη¬ 
ρέτηση των αναγκών του Οργανισμού. 

3. Προκειμένου να κινηθεί το ασθενοφόρο αυτοκίνητο, 
δια την διακομιδή ασθενών, απαιτείται βεβαίωση γιατρού 
ότι ο διακομιζόμενος ασθενής μπορεί να ταξιδέψει με 
ασθενοφόρο αυτοκίνητο. 

4. Απαγορεύεται η επιβίβαση άλλου προσώπου που δεν 
έχει σχέση εργασίας με τον Οργανισμό. 

5. Το γραφείο κίνησης ή η γραμματεία έχει τη γενική 
εποπτεία για την καλή λειτουργία και ομαλή κίνηση των 
οχημάτωντου Οργανισμού. 

6. Εκδίδει τα δελτία κίνησης κάθε μέρα και τις εντολές 
εφοδιασμού με καύσιμα, συντάσσει τους μηνιαίους πίνα¬ 
κες κατανάλωσης καυσίμων την οποία διαβιβάζει στις οι¬ 
κονομικές υπηρεσίες και μεριμνά για την ετοιμότητα των 
οχημάτων σε όλο το 24ωρο. 

Άρθρο 11ο 

ΚΑΘΗΚΟΝΤΑ ΓΕΝΙΚΟΤΕΡΑ ΤΟΥ ΠΡΟΣΩΠΙΚΟΥ - 
ΒΑΡΔΙΕΣ -ΝΥΧΤΕΡΙΝΑ -ΑΡΓΙΕΣ Κ.Λ.Π. 

Πέρα από τα ειδικά καθήκοντα του καθενός από τα μέ¬ 
λη του προσωπικού όπως καθορίζονται στα προηγούμε¬ 
να άρθρα όλο το προσωπικό του Οργανισμού έχει και τα 
ακόλουθα γενικότερα καθήκοντα: 

1. Οφείλει να εφαρμόζει πιστά τον κανονισμό και τις 
εντολές και οδηγίες του Δ.Σ. και της Διεύθυνσης του Ορ¬ 
γανισμού. 

2. Είναι υποχρεωμένο να συμπεριφέρεται σε όλους 
τους περιθαλπόμενους με ευγένεια και κατανόηση. 

3. Οφείλει να μην κάνει διάκριση των περιθαλπομένων 
αλλά να παρέχει σε όλους χωρίς διάκριση και περισσότε¬ 
ρο στους κατάκοιτους και μη αυτοεξυπηρετούμενους κά¬ 
θε δυνατή περιποίηση και ανακούφιση. 

4. Οφείλει να γνωρίζει ότι για την προσφορά των υπη¬ 
ρεσιών του αυτών, πρέπει να είναι οπλισμένο με όλη την 
υπομονή και καρτερία που επιβάλλουν οι ιδιαίτερες συν¬ 
θήκες της εργασίας του και να μην παραλείπει σε περί¬ 
πτωση δυσκολίας, να ζητά την βοήθεια και συμπαράστα¬ 
ση των Προϊσταμένων του. 

5. Κατά τις ώρες εργασίας το προσωπικό του Οργανι¬ 
σμού είναι υποχρεωμένο να φορά στολή υπηρεσίας. 

Το χρωματισμό της στολής για κάθε ειδικότητα με από¬ 
φαση το Δ.Σ. του Οργανισμού εκτός τη στολή του για¬ 
τρού, των νοσοκόμων και των μαγείρων, που θα φορούν 
την καθιερωμένη για τις αντίστοιχες ειδικότητες στολή 
των Νοσηλευτικών Ιδρυμάτων (χρώματοςΛευκού). 

Η στολή παρέχεται από την υπηρεσία καθώς και τα πα¬ 
πούτσια (2) δύο ζεύγη το χρόνο σε όλο το νοσηλευτικό 
προσωπικό. 

6. Όσοι από το προσωπικό του Οργανισμού εκτελούν 
απογευματινή ή νυχτερινή εργασία μπορούν πριν αναλά¬ 
βουν υπηρεσία ή μετά από αυτή να αναπαύονται σε μόνι¬ 
μο για το σκοπό αυτό καθορισμένο (εφ’ όσον υπάρχει) 
από το Διευθυντή θάλαμο. 

7. Απαγορεύεται τα μέλη του προσωπικού να δέχονται 
προς φύλαξη είδη ή χρήματα που ανήκουν στους περι¬ 
θαλπόμενους. 

8. Απαγορεύεται να δέχονται φιλοδωρήματα ή δώρα 
από τους περιθαλπόμενους η συγγενείς αυτών. 

9. Πολύ περισσότερο απαγορεύεται να ζητούν ή με 
οποιονδήποτε άλλο συγκεκαλυμένο τρόπο να επιδιώκουν 
αμοιβή σε χρήμα ή άλλα είδη σαν αντάλλαγμα για δήθεν 
υπηρεσίες που τους προσφέρουν και οι οποίες είναι στα 
καθήκοντά τους. 

10. Απαγορεύεται η εξαγωγή από οποιονδήποτε κάθε 
είδους που ανήκει στον Οργανισμό. 

11. Σε περίπτωση που αρρωστήσει ένας από το προσω¬ 
πικό και δεν έρθει στο Οργανισμό είναι υποχρεωμένος να 
ειδοποιήσει έγκαιρα τον Διευθυντή του Οργανισμού (μέ¬ 
σα σε 12 ώρες) ή άλλο εξουσιοδοτημένο αρμόδιο πρό¬ 
σωπο ώστε να ελεγχθεί το δικαιολογημένο ή μη της απου¬ 
σίας. 

12. Με απόφαση του Δ.Σ. ύστερα από πρόταση του Δι¬ 
ευθυντή και κατόπιν αίτησης του ενδιαφερομένου μπορεί 
να χορηγείται στο προσωπικό άδεια απουσίας χωρίς απο¬ 
δοχές μέχρι και 15 ημέρες. 

13. Στο νοσηλευτικό βοηθητικό και λοιπό προσωπικό 
παρέχεται η δικαιούμενη ημερήσια ανάπαυση (ρεπό) βά¬ 
σει του καθορισμένου από το Νόμο, προγράμματος ερ¬ 
γασίας. 

14. Τα θέματα τα σχετικά με τις κανονικές και αναρρω- 
τικές άδειες του προσωπικού, ρυθμίζονται με βάση τις 
κείμενες διατάξεις. 

15. Όλο το προσωπικό του Οργανισμού οφείλει να πα¬ 
ρουσιάζεται και να αποχωρεί από την υπηρεσία του την 
κανονική ώρα. 

Η αδικαιολόγητη απουσία, ή αργοπορημένη παρουσία 
ή η πρόωρη αποχώρηση από την εργασία αποτελούν πει¬ 
θαρχικό παράπτωμα που επισύρει πειθαρχική ποινή. 

16. Με αιτιολογημένη απόφαση του Δ.Σ. μπορεί για λό¬ 


γους υπηρεσιακών αναγκών και ύστερα από εισήγηση 
του Διευθυντή να ανατίθεται σε υπαλλήλους του Οργανι¬ 
σμού πέρα από τα κύρια καθήκοντά τους σχετικά με τον 
υπηρεσιακό κλάδο στον οποίον ανήκουν, κατόπιν ενημέ¬ 
ρωσης των υπαλλήλων. 

17. Οι μεταξύ των εργαζομένων του Οργανισμού σχέ¬ 
σεις πρέπει να είναι κόσμιες και ευπρεπείς όπως ταιριάζει 
με το αντικείμενο του Οργανισμού, σε αντίθετη περίπτω¬ 
ση οι αλληλοδιαπληκτισμοί και οι αλληλοβρισμοί θα επι¬ 
σύρουν ποινές. 

18. Το προσωπικό του Οργανισμού οφείλει να τηρεί πι¬ 
στά τον εσωτερικό κανονισμό και τις εντολές της Διεύ¬ 
θυνσης. 

19. Το προσωπικό του Οργανισμού σε όποια σχέση ερ¬ 
γασίας και αν βρίσκεται προς τον Οργανισμό υπόκειται 
στην πειθαρχική εξουσία και δικαιοδοσία του καθοριζο- 
μένου από τον υπαλληλικό κώδικα οργάνου. 

20. Το πειθαρχικό δίκαιο που εφαρμόζεται, οι πράξεις 
που συνιστούν πειθαρχικά αδικήματα και η διαδικασία 
υποβολής των ποινών καθώς και η εκτέλεσή τους καθορί¬ 
ζεται από τον υπαλληλικό κώδικα, εκτός από τα αναφερό- 
μενα αδικήματα στον υπαλληλικό κώδικα που αποτελούν 
αδικήματα ειδικότερα για τους υπαλλήλους του Οργανι¬ 
σμού. 

α. Η ιδιαιτέρως απρεπής η βάναυση κατά των τροφίμων 
συμπεριφορά του προσωπικού. 

β. Η διασπορά ψευδών ειδήσεων που αποσκοπούν στη 
διατάραξη της τάξης καιτης πειθαρχίας στον Οργανισμό. 

21. Το Δ.Σ. με ημερήσιες διαταγές που εκδίδει ο Πρόε¬ 
δρος του μπορεί να ρυθμίζει ειδικότερα θέματα λειτουρ¬ 
γίας του Οργανισμού που δεν προβλέπονται από τον κα¬ 
νονισμό. 

22. Όλα τα έγγραφα είτε απευθύνονται σε αρχές και 
υπηρεσίες είτε προς ιδιώτες και άλλες υπηρεσίεςτου Ορ¬ 
γανισμού προσυπογράφονται στο σχέδιο από τον Προϊ¬ 
στάμενο του τμήματος και έτσι είναι άλως υπεύθυνος για 
το συνειρμό, την ορθότητα, την ακρίβεια και την πληρό¬ 
τητα του εγγράφου. 

Άρθρο 12ο 

ΓΕΝΙΚΕΣ ΔΙΑΤΑΞΕΙΣ ΠΑΤΟΥΣ ΠΕΡΙΘΑΛΠΟΜΕΝΟΥΣ 

1. Οι περιθαλπομένοι στον Οργανισμό είναι υποχρεω¬ 
μένοι να υπακούουν στις εντολές των αρμοδίων οργάνων 
του Οργανισμού και να τηρούν τον παρόντα κανονισμό. 
Σε περίπτωση κατά την οποία δεν συμμορφώνονται με τις 
υποδείξεις των προϊσταμένων θα παραπέμπονται στο 
Δ.Σ. για την περαιτέρω διαδικασία του θέματος. 

2. Για κάθε παράπονό τους, για κακή συμπεριφορά άλ¬ 
λου περιθαλπομένου ή μέλους του προσωπικού του Ορ¬ 
γανισμού, οφείλουν οι περιθαλπόμενοι να αναφέρονται 
στη Διευθύνουσα ή στην Προϊσταμένη αδελφή. 

Σε περίπτωση που δεν είναι ικανοποιητική ή λύση αυ¬ 
τών, τότε μπορούν να απευθυνθούν στο Διευθυντή του 
Οργανισμού. 

3. Παράπονα που διατυπώνονται εγγράφως στο Δ.Σ. 
εξετάζονται από αυτό ύστερα από εισήγηση του Διευθυ¬ 
ντή. 

4. Οι περιθαλπόμενοι που αυτοεξυπηρετούνται να έρ¬ 
χονται στην τραπεζαρία για φαγητό την ώρα που έχει κα¬ 
θοριστεί από την Διεύθυνση του Οργανισμού. 

5. Τα πολύτιμα αντικείμενα ή μεγάλα χρηματικά ποσά, 
παραδίνονται στην τριμελή επιτροπή για φύλαξη. Για το 

σκοπό αυτό συντάσσεται σχετικό πρωτόκολλο παραδό- 
σεως και παραλαβής σε τρία αντίτυπα, από τα οποία ένα 
θα μπει στο φάκελο του περιθαλπόμενου, ένα θα δοθεί 
στο περιθαλπομένο και το τρίτο θα φυλαχθεί από την επι¬ 
τροπή του Οργανισμού μαζί με τα παραδιδόμενα χρήμα¬ 
τα ή πολύτιμα αντικείμενα. Όταν παρευρίσκονται συγγε¬ 
νείς ή οικείοι, το πρωτόκολλο θα συντάσσεται σε τέσσερα 
αντίγραφα και θα προσυπογράφει ο συγγενής ή ο οικείος 
και θα παίρνει ένα αντίγραφο. 

6. Για μεγαλύτερη εγγύηση γι’ αυτά που παρέδωσε ο 
περιθαλπόμενος στην επιτροπή του Οργανισμού θα πρέ¬ 
πει να τηρείται ένα βιβλίο, σελιδομετρημένο και θεωρη¬ 
μένο στο τέλος από τον υπεύθυνο Διευθυντή του Οργανι¬ 
σμού, το οποίο θα χρησιμεύει για να καταχωρούνται πε¬ 
ρίληψη του πρακτικού για το ποσό των τυχόν 
παραδοθέντων χρημάτων και περίληψη του πρακτικού με 
περιγραφή των για φύλαξη αντικειμένων. 

7. Για πολύτιμα αντικείμενα ή χρηματικά ποσά που δεν 
παραδίνονται κατά την διαδικασία της προηγού μενης πα¬ 
ραγράφου η Διεύθυνση του Οργανισμού δεν φέρει καμία 
ευθύνη. 

8. Απαγορεύεται να διατηρούν μέσα στο θάλαμο τρο¬ 
φές ή διάφορα φαγητά εκτός από χυμούς φρούτων και 
γλυκίσματα που τους φέρουν οι συγγενείς. 

9. Η αλληλογραφία, που απευθύνεται στους περιθαλπο- 
μένους και μοιράζεται σ’ αυτούς από τον Κοινωνικό Λει¬ 
τουργό σε μια καθορισμένη απότονΔιευθυντή ώρα. Ο Κοι¬ 
νωνικός Λειτουργός παίρνει και την αλληλογραφία που 
απευθύνουν οι περιθαλπόμενοι στους συγγενείς τους. 

10. Σε περίπτωση που ένας περιθαλπόμενος αρρωστή- 
σει, παρακολουθείται από το γιατρό του Οργανισμού σε 
αναρρωτήρια ή στο θάλαμο διαμονής του ανάλογα με την 
πάθησή του. 

Σε περίπτωση που η φύση της αρρώστιας του επιβάλλει 
την μεταφορά του σε νοσηλευτικό ίδρυμα (νοσοκομείο ή 
κλινική) που είναι συμβεβλημένο με τον ασφαλιστικό του 
φορέα, η μεταφορά γίνεται με ευθύνη του Οργανισμού, 
ενώ συγχρόνως ενημερώνονται οι δικοί του συγγενείς. 

11. Η έξοδος των περιθαλπομένων από τον Οργανισμό 
κατ’ αρχήν είναι ελεύθερη στη διάρκεια της ημέρας. 
Εκτός από περιπτώσεις περιθαλπομένων που έχουν μει¬ 
ωμένες πνευματικές και κινητικές ικανότητες και για τους 
οποίους η έξοδος είναι επιτρεπτή μόνο με συνοδό ή υπάλ¬ 


ληλο του Οργανισμού ή συγγενή. 

12. Οταν πρόκειται για διανυκτέρευση έξω από τον Ορ¬ 
γανισμό είναι υποχρεωμένος ο κηδεμόνας του να ειδο¬ 
ποίηση έγκαιρα τη Διεύθυνση του Οργανισμού. 

13. Με απόφαση του Δ.Σ. και ύστερα από εισήγηση του 
Διευθυντή, μπορεί να χορηγηθεί άδεια εξόδου σε έναν 
από τους περιθαλπομένους πέρατου 24ωρου και κατόπιν 
σύμφωνης γνώμης του ιατρού, ύστερα από έγγραφη αί¬ 
τηση του συγγενή ο οποίος θα τον φιλοξενήσει και που θα 
έχει την ευθύνη για την εκτός του Οργανισμού διαβίωση 
και γενικά για την προστασία του περιθαλπομένου. 

Άρθρο 13ο 

ΟΜΑΔΕΣ ΠΥΡΑΣΦΑΛΕΙΑΣ ΚΑΙ ΕΠΙΦΥΛΑΚΗΣ 

Γ ια την πυρασφάλεια των εγκαταστάσεων και την ετοι¬ 
μότητα του Οργανισμού, για την αντιμετώπιση εκτάκτων 
περιστατικών είναι δυνατόν ο Διευθυντής με απόφασή 
του να συγκροτεί σε τακτά χρονικά διαστήματα ομάδες 
πυρασφάλειας και επιφυλακής από το προσωπικό του 
Οργανισμού. 

Οι υπάλληλοι που συμμετέχουν στις ομάδες αυτές δεν 
δικαιούται πρόσθετη αμοιβή. 

Άρθρο 14ο 
ΤΕΛΙΚΕΣ ΔΙΑΤΑΞΕΙΣ 

1. Ο κανονισμός να τεθεί υπόψη του προσωπικού του 
Οργανισμού και των περιθαλπομένων. 

2. Το Δ.Σ. είναι υπεύθυνο για την αυστηρή τήρηση του 
εσωτερικού κανονισμού, παρακολουθεί άγρυπνα και 
ελέγχει τακτικά την λειτουργία του Οργανισμού και ιδιαί¬ 
τερα την διαχείριση του χρηματικού υλικού. 

Η ισχύς του εσωτερικού κανονισμού, αρχίζει από την 
ημέρα της έγκρισής του από την αρμόδια Δ/νση Τοπικής 
Αυτοδιοίκησης και Διοίκησης Νομού Ζακύνθου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ζάκυνθος, 27 Απριλίου 2002 

Η Γενική Γραμματέας Περιφέρειας 
ΑΝΑΣΤΑΣΙΑ ΚΑΝΕΛΛΟΠΟΥΛΟΥ 

Σε μορφή θθ: 


Τεύχος 

Περίοδος 

Τιμές σε 

Τεύχος 

Περίοδος 

Τιμές σε 



ευπο 



Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοπι για δημοσιεύματα μετά το 1994 καθορίζεται σε 30 βυΐΌ ανά τεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυτο ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 

Από το ΙηΙβπιβί 

Τεύχος Κ.Α.Ε. Προϋπολογισμού 

Κ.Α.Ε. ΤΑΠΕΤ 

Κ.Α.Ε. Προϋπολογισμού 

Κ.Α.Ε. ΤΑΠΕΤ 


2531 

3512 

2531 

3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

Α' (Νόμοι, Π.Δ., Συμβάσεις κτλ.) 

205 

10,25 

176 

8,80 

Β' (Υπουργικές αποφάσεις κτλ.) 

293 

14,65 

205 

10,25 

Γ' (Διορισμοί, απολύσεις κτλ. Δημ. Υπαλλήλων) 

59 

2,95 

ΔΩΡΕΑΝ 


Δ' (Απαλλοτριώσεις, πολεοδομία κτλ.) 

293 

14,65 

147 

7,35 

Αναπτυξιακών Πράξεων και Συμβάσεων (Τ.Α.Π.Σ.) 

147 

7,35 

88 

4,40 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

59 

2,95 

ΔΩΡΕΑΝ 


Παράρτημα (Προκηρύξεις θέσεων ΔΕΠ κτλ.) 

30 

1,50 

ΔΩΡΕΑΝ 


Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

59 

2,95 

30 

1,50 

Ανωτάτου Ειδικού Δικαστηρίου (Α.Ε.Δ.) 

ΔΩΡΕΑΝ 

- 

ΔΩΡΕΑΝ 


Προκηρύξεων Α.Σ.Ε. Π. 

ΔΩΡΕΑΝ 

- 

ΔΩΡΕΑΝ 


Ανωνύμων Εταιρειών & Ε.Π.Ε. 

2.054 

102,70 

587 

29,35 

Διακηρύξεων Δημοσίων Συμβάσεων (Δ.Δ.Σ.) 

205 

10,25 

88 

4,40 

Α', Β' καιλ' 



352 

17,60 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 

συνδρομής του έτους 2002 κατα 6 θογο ανα έτος παλαιοτητας και κατα τεύχος 





* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηΙθΓηθί, με την καταβολή των αντίστοιχων 
ποσών συνδρομής και ΤΑΠΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Φεβρουάριο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 




Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00" 




ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 








































